ΔΗΜΟΣ ΝΑΥΠΑΚΤΙΑΣ: ΑΠΟΦΑΣΗ ΔΗΜΟΤΙΚΟΥ ΣΥΜΒΟΥΛΙΟΥ – Aria Free Press\nΟινοξένεια 2017 | 17-27 Αυγούστου\nΕπικύρωση της απόφασης της διαπαραταξιακής επιτροπής για την τιμολογιακή πολιτική της Γέφυρας Ρίου-Αντιρρίου\nΔΗΜΟΣ ΝΑΥΠΑΚΤΙΑΣ Από το πρακτικό της 16ης\nΔήμου Ναυπακτίας, έτους 2017\nΑριθμός Απόφασης 313/2017\nΠΕΡΙ: Αποτίμηση των συναντήσεων της διαπαραταξιακής επιτροπής με την Γέφυρα Α.Ε σχετικά με την τιμολογιακή πολιτική της γέφυρας και προγραμματισμός των περαιτέρω ενεργειών\nΣτη Ναύπακτο σήμερα 28-7-2017, ημέρα Παρασκευή και ώρα 13:30 το Δημοτικό Συμβούλιο του Δήμου Ναυπακτίας συνήλθε σε κατεπείγουσα συνεδρίαση στο Δημοτικό Κτίριο του Ξενοδοχείου Ξενία (Θεμιστοκλή Αθανασιάδη Νόβα και Αρβανίτη, βορειοδυτική αίθουσα), ύστερα από την με αριθμό πρωτ. 18478/27-7-2017 έγγραφη πρόσκληση του Προέδρου του, η οποία επιδόθηκε σε όλα τα μέλη του συμβουλίου και στον κ. Δήμαρχο σύμφωνα με της διατάξεις του άρθρου 67 του Ν.3852/2010 (ΦΕΚ Α΄ 87) όπως ισχύουν.\nΣωτηρόπουλος Πολύκαρπος του Ιωάννη\nΤσουκαλάς Κων/νος του Δημητρίου\nΣτη συνεδρίαση απών ήταν ο Πρόεδρος της Δ.Κ. Ναυπάκτου κ. Πλούμης Νικόλαος, ο οποίος κλήθηκε νόμιμα.\nΟ πρόεδρος του Δημοτικού Συμβουλίου διαπίστωσε ότι υπάρχει η νόμιμη απαρτία με την παρουσία 16 Δημοτικών Συμβούλων από το σύνολο των 27 και ανέγνωσε το 1ο θέμα ημερήσιας διάταξης, «Αποτίμηση των συναντήσεων της διαπαραταξιακής επιτροπής με την Γέφυρα Α.Ε σχετικά με την τιμολογιακή πολιτική της γέφυρας και προγραμματισμός των περαιτέρω ενεργειών» και ανέφερε ότι η συνεδρίαση έχει κατεπείγοντα χαρακτήρα λόγω της από 27-7-2017 συνάντησης της διαπαραταξιακής επιτροπής με την Γέφυρα Α.Ε.\nΣτη συνέχεια ο Πρόεδρος του Δ.Σ έθεσε σε ψηφοφορία την πρόταση του κατεπείγοντος, την οποία ΟΜΟΦΩΝΑ ενέκρινε το δημοτικό συμβούλιο.\nΣτη συνέχεια ο πρόεδρος έδωσε το λόγο στον κ. δήμαρχο, ο οποίος ενημέρωσε το δημοτικό συμβούλιο για τα αποτελέσματα των συναντήσεων της διαπαραταξιακής επιτροπής με την Γέφυρα Α.Ε τα οποία ήταν πενιχρά, όπως η μείωση του κόστους για 10 διελεύσεις των μοτοποδηλάτων από 16 ευρώ σε 12 ευρώ, αλλά η τιμή της μίας διέλευσης των μοτοποδηλάτων παραμένει στο 1,90 ευρώ, στις υποσχέσεις της Γέφυρας Α.Ε, ότι μπορεί να γίνει ατελής η διέλευση των ΑΜΕΑ εφόσον βγουν κάποιες υπουργικές αποφάσεις από συναρμόδια Υπουργεία, ότι εφόσον δημιουργηθεί η συγκοινωνία Ναύπακτος-Ρίο μπορεί να δοθεί ειδική τιμολογιακή τιμή και ότι πιθανόν να επεκταθούν οι κάρτες aller retour κάποια Σαββατοκύριακα το χειμώνα.\nΕπί του θέματος τοποθετήθηκαν οι δημοτικοί σύμβουλοι κ.κ Μπουλές, Παπαθανάσης, Γούλας, Τσαγγουρνός, Καρακώστας, Σιαμαντάς, Κοτσανάς, Σύψας, Ζιαμπάρα και ο πρόεδρος του Εργατικού Κέντρου Ναυπακτίας και Δωρίδας κ. Χάρος Μένιος.\nΟ πρόεδρος του Εργατικού Κέντρου Ναυπακτίας και Δωρίδας αναφέρθηκε σε δήλωση του Υπουργού Υποδομών και Μεταφορών κ. Σπίρτζη ότι εξετάζονται φθηνότερα διόδια με επέκταση του χρόνου παραχώρησης.\nΟ δημοτικός σύμβουλος κ. Μπουλές ανέφερε ότι ως δήμος θα πρέπει να καταδικάσουμε την πολιτική της επιμήκυνσης της σύμβασης της Γέφυρας Α.Ε με το ελληνικό δημόσιο, με πρόσχημα τη μείωση των διοδίων. Ζητάμε η Γέφυρα Α.Ε να υιοθετήσει και να ικανοποιήσει τα αιτήματα της διαπαραταξιακής επιτροπής που δεν έχουν ικανοποιηθεί. Επίσης ο κ. Μπουλές αναφέρθηκε στη μη σωστή διαχείριση εκ μέρους της δημοτικής αρχής του όλου θέματος. Τέλος ανέφερε ότι είναι κατά της αποτροπής των εκδηλώσεων που κάνουν άλλοι, γιατί δεν πρέπει ως δήμος να αντιπαρατεθούμε με κανένα και προτεραιότητα του δήμου θα πρέπει να είναι η τιμολογιακή πολιτική της Γέφυρας Α.Ε και η ανάδειξη του αιτήματος αυτού εκ μέρους του δήμου.\nΟ δημοτικός σύμβουλος κ. Παπαθανάσης ανέφερε ότι είναι αντίθετος στην επιμήκυνση της σύμβασης και ότι θα πρέπει να είμαστε πιο απαιτητικοί, πιο σκληροί και να καθορίσουμε ποιος είναι ο ρόλος του δήμου Ναυπακτίας και ποιος ο ρόλος της Γέφυρας Α.Ε. Τέλος πρότεινε να γίνει αναμόρφωση του προϋπολογισμού, για να μπουν 4 καταχωρήσεις για 4 βδομάδες στις τρεις πρώτες πανελλαδικής εμβέλειας κυκλοφορίας εφημερίδες, ώστε να αναδειχτεί το θέμα.\nΟ δημοτικός σύμβουλος κ. Γούλας πρότεινε το δημοτικό συμβούλιο να λάβει απόφαση ότι είναι αντίθετο σε οποιαδήποτε επέκταση της σύμβασης, η απόφαση αυτή να σταλεί στο Υπουργείο, στα τοπικά μέσα ενημέρωσης και στα κεντρικά μέσα ενημέρωσης. Επίσης ανέφερε ότι θα πρέπει να συνεχιστεί η διαπραγμάτευση στα πλαίσια της υπάρχουσας σύμβασης. Τέλος ανέφερε η απόφαση του δημοτικού συμβουλίου να αποσταλεί στο Περιφερειακό Συμβούλιο ώστε να ληφθεί απόφαση από αυτό, ότι στηρίζει τα αιτήματα του δημοτικού συμβουλίου του δήμου Ναυπακτίας, τα οποία είχαν ληφθεί με την 181/2017 απόφασή του και η Περιφέρεια να συμμετέχει και να στηρίξει και αυτή τις κινητοποιήσεις του δήμου.\nΟ δημοτικός σύμβουλος κ. Τσαγγουρνός ανέφερε ότι είναι κατά της οποιαδήποτε επέκτασης της σύμβασης και υπέρ της άμεσης κατάργησης όλων των διοδίων.\nΟ δημοτικός σύμβουλος κ. Κοτσανάς ανέφερε ότι θα πρέπει να αναδείξουμε ως δημοτικό συμβούλιο το άλλο πρόσωπο της Γέφυρας Α.Ε που είναι τελείως διαφορετικό από το κοινωνικό πρόσωπο που παρουσιάζει.\nΟ δημοτικός σύμβουλος κ. Σιαμαντάς πρότεινε την δημιουργία και την τοποθέτηση ενός γιγαντοπανό στην περιοχή του κλειστού γυμναστηρίου του Αντιρρίου, το οποίο θα είναι εμφανές από την γέφυρα και από την Ιόνια οδό και την δημιουργία ενός εντύπου και ενός διαδικτυακού φόρουμ, στο οποίο θα αναρτώνται απόψεις, τοποθετήσεις αλλά και τα καθημερινά προβλήματα που αντιμετωπίζουν οι εργαζόμενοι και οι κοινωνικά ασθενείς συμπολίτες μας κατά την διέλευσή τους στην Αχαΐα. Τέλος πρότεινε το δημοτικό συμβούλιο με συγκεκριμένο πανό να παρευρεθεί και να αποτρέψει ειρηνικά τους συνδημότες μας να παραστούν στην συναυλία που θα πραγματοποιήσει η Γέφυρα Α.Ε, στο κάστρο του Αντιρρίου στις 30-7-2017.\nΣτη συνέχεια συνδιαμορφώθηκε η εξής πρόταση:\nΤο δημοτικό συμβούλιο του δήμου Ναυπακτίας εκφράζει την αντίθεσή του στην οποιαδήποτε παράταση σύμβασης μεταξύ της Γέφυρας Α.Ε και του ελληνικού δημοσίου\nΗ παραπάνω θέση να κοινοποιηθεί στο Υπουργείο Υποδομών και Μεταφορών και να γνωστοποιηθεί στα Αθηναϊκά και Τοπικά Μέσα Ενημέρωσης\nΕξουσιοδοτεί τον κ. Δήμαρχο να επεξεργαστεί από κοινού με τον Δήμαρχο Πατρέων, το θέμα της τιμολογιακής πολιτικής της Γέφυρας Α.Ε.\nΖητά από το Περιφερειακό Συμβούλιο Δυτικής Ελλάδας να στηρίξει με απόφασή του τα αιτήματα του δήμου Ναυπακτίας σχετικά με την τιμολογιακή πολιτική της Γέφυρας Α.Ε, όπως αυτά διατυπώνονται με την 181/2017 απόφασή του –η οποία και επισυνάπτεται.\nΤο δημοτικό συμβούλιο με ανακοίνωσή του να ενημερώσει την τοπική κοινωνία ότι η Γέφυρα Α.Ε, δεν έκανε αποδεκτές τις προτάσεις της διαπαραταξιακής επιτροπής για την τιμολογιακή πολιτική της.\nΟ δήμος να αναρτήσει πανό σε καίρια σημεία του δήμου Ναυπακτίας σχετικά με την τιμολογιακή πολιτική της Γέφυρας Α.Ε\nΝα δημιουργηθεί έντυπο με τις θέσεις της διαπαραταξιακής επιτροπής σχετικά με την τιμολογιακή πολιτική της Γέφυρας Α.Ε που προτείνει ο Δήμος Ναυπακτίας.\nΝα δημιουργηθεί διαδικτυακό φόρουμ\nΟι διεκδικήσεις του δήμου Ναυπακτίας να καταχωρηθούν για τέσσερεις εβδομάδες στις τρεις πρώτες πανελλαδικής εμβέλειας κυκλοφορίας εφημερίδες, όπως επίσης να γίνουν καταχωρήσεις στον αχαϊκό και τοπικό τύπο.\nΤο δημοτικό συμβούλιο μαζί με το δήμαρχο να παρευρεθούν στο Αντίρριο, πριν την έναρξη της συναυλίας που διοργανώνει η Γέφυρα Α.Ε, στο Κάστρο Αντιρρίου, στις 30-7-2017, με συγκεκριμένο πανό και να ενημερώνουν όλους για τα αιτήματα, της διαπαραταξιακής επιτροπής του δήμου Ναυπακτίας προς τη Γέφυρα Α.Ε.\nΑναμορφώνει τον προϋπολογισμό του δήμου ως εξής: Παίρνει από τον ΚΑ -9111 με τίτλο «αποθεματικό» το ποσό των 7.000,00 € για την ενίσχυση ΚΑ ως ακολούθως: -ΚΑ 00-6463 «έξοδα λοιπών δημοσιεύσεων» ποσό 7.000,00 €\nΤέλος ο Πρόεδρος του Δ.Σ. έθεσε σε ψηφοφορία την συνδιαμορφωμένη πρόταση, την οποία ομόφωνα ενέκρινε το Δημοτικό Συμβούλιο.\nΗ Απόφαση αυτή έλαβε αριθμό 313/2017.\nΔΗΜΟΣ ΝΑΥΠΑΚΤΙΑΣ Από το πρακτικό της 9ης\nΑριθμός Απόφασης 181/2017\nΠΕΡΙ: Επικύρωση της απόφασης της διαπαραταξιακής επιτροπής για την τιμολογιακή πολιτική της Γέφυρας Ρίου-Αντιρρίου (Χαρίλαος Τρικούπής).\nΣτη Ναύπακτο σήμερα 17-5-2017, ημέρα Τετάρτη και ώρα 18:30 το Δημοτικό Συμβούλιο του Δήμου Ναυπακτίας συνήλθε σε τακτική συνεδρίαση στο Δημοτικό Κτίριο του Ξενοδοχείου Ξενία (Θεμιστοκλή Αθανασιάδη Νόβα και Αρβανίτη, βορειοδυτική αίθουσα), ύστερα από την με αριθμό πρωτ. 10449/12-5-2017 έγγραφη πρόσκληση του Προέδρου του, η οποία επιδόθηκε σε όλα τα μέλη του συμβουλίου και στον κ. Δήμαρχο σύμφωνα με της διατάξεις του άρθρου 67 του Ν.3852/2010 (ΦΕΚ Α΄ 87) όπως ισχύουν.\nΑποχώρησε από τη συνεδρίαση μετά τη συζήτηση του 4ου θέματος της ημερήσιας διάταξης το οποίο συζητήθηκε ως 3ο\nΑποχώρησε από τη συνεδρίαση μετά τη συζήτηση του 14ου θέματος της ημερήσιας διάταξης το οποίο συζητήθηκε ως 5ο\nΑποχώρησε από τη συνεδρίαση μετά τη συζήτηση του 4ου θέματος εκτός ημερήσιας διάταξης\nΑποχώρησε από τη συνεδρίαση κατά τη συζήτηση του 1ου θέματος εκτός ημερήσιας διάταξης.\nΕπανήλθε στη συνεδρίαση κατά τη συζήτηση του 1ου θέματος της ημερήσιας διάταξης\nΑποχώρησε από τη συνεδρίαση μετά τη συζήτηση του 8ου θέματος της ημερήσιας διάταξης το οποίο συζητήθηκε ως 20ο\nΑποχώρησε από τη συνεδρίαση μετά τη συζήτηση του 15ου θέματος της ημερήσιας διάταξης το οποίο συζητήθηκε ως 6ο\nΑποχώρησε από τη συνεδρίαση κατά τη συζήτηση του 4ου θέματος της ημερήσιας διάταξης το οποίο συζητήθηκε ως 3ο\nΑποχώρησε από τη συνεδρίαση μετά τη συζήτηση του 6ου θέματος της ημερήσιας διάταξης το οποίο συζητήθηκε ως 18ο\nΟ πρόεδρος του Δημοτικού Συμβουλίου διαπίστωσε ότι υπάρχει η νόμιμη απαρτία με την παρουσία 25 Δημοτικών Συμβούλων από το σύνολο των 27 και ανέγνωσε το 4ο θέμα εκτός ημερήσιας διάταξης «Επικύρωση της απόφασης της διαπαραταξιακής επιτροπής για την τιμολογιακή πολιτική της Γέφυρας Ρίου-Αντιρρίου (Χαρίλαος Τρικούπής)» και έδωσε το λόγο στον δημοτικό σύμβουλο κ. Παπαθανάση, ο οποίος ανέφερε ότι είναι κατεπείγον γιατί πρέπει άμεσα να γίνει επικύρωση της απόφασης της διαπαραταξιακής επιτροπής για την τιμολογιακή πολιτική της Γέφυρας Ρίου-Αντιρρίου, η οποία συστήθηκε με την υπ’ αριθ. 175/2017 απόφαση του δημοτικού συμβουλίου.\nΣτη συνέχεια ο Πρόεδρος του Δ.Σ έθεσε σε ψηφοφορία την πρόταση του κ. Παπαθανάση.\nΣτη συνέχεια έθεσε υπόψη των μελών του δημοτικού συμβουλίου την απόφαση της διαπαραταξιακής επιτροπής, η οποία έχει ως ακολούθως:\n«Ομόφωνα η επιτροπή ζητά από την Γέφυρα ειδική τιμολογιακή πολιτική και συγκεκριμένα:\nΣε ότι αφορά στα εργασιακά ζητάμε ειδική τιμολογιακή πολιτική με χορήγηση τοπικού epass για μόνιμους κατοίκους Ναυπάκτου κατά το πρότυπο άλλων δήμων (π.χ Δήμο Ωρωπού):\nΕργαζόμενους οι οποίοι έχουν εξαρτημένη σχέση εργασίας στο Ν. Αχαϊας και Ν. Ηλείας και διαμένουν μόνιμα στο δήμο Ναυπακτίας\nΜοτοποδήλατα κατά τη χειμερινή περίοδο\nΤο Σαββατοκύριακο η δεκάωρη διέλευση μετ’ επιστροφής που ισχύει μόνο για τους καλοκαιρινούς μήνες να ισχύσει για όλο το έτος\nΕίκοσι Σαββατοκύριακα εκτός σεζόν καθ’ όλη την διάρκεια του έτους η διέλευση μετ’ επιστροφής να περιοριστεί στο τίμημα της μιας διέλευσης με την προϋπόθεση η επιστροφή να γίνεται εντός σαρανταοκτάωρου»\nΗ απόφαση αυτή να επικυρωθεί από το δημοτικό συμβούλιο και να διαβιβαστεί αρμοδίως στη Γέφυρα Α.Ε με καταληκτική ημερομηνία κατάθεσης των προτάσεων εκ μέρους της την 15/6/2017, ημέρα Πέμπτη.\nΗ απόφαση αυτή να διαβιβαστεί στη ΚΕΔΕ».\nΣτη συνέχεια ο κ. Παπαθανάσης, πρότεινε προς τα μέλη του Δ.Σ. την έγκριση της ανωτέρω εισήγησης.\nΤέλος ο Πρόεδρος του Δ.Σ. έθεσε σε ψηφοφορία την πρόταση του κ. Παπαθανάση, την οποία ομόφωνα ενέκρινε το Δημοτικό Συμβούλιο.\nΕγκρίνει το κατεπείγον του θέματος\nΕγκρίνει την από 16/5/2017 απόφαση της διαπαραταξιακής επιτροπής του δήμου Ναυπακτίας, η οποία συστάθηκε με την 175/2017 απόφασή του.\nΖητάμε από την Γέφυρα ειδική τιμολογιακή πολιτική και συγκεκριμένα:\nΗ απόφαση αυτή να διαβιβαστεί αρμοδίως και στη Γέφυρα Α.Ε με καταληκτική ημερομηνία κατάθεσης των προτάσεων εκ μέρους της την 15/6/2017, ημέρα Πέμπτη.\nΗ απόφαση αυτή να διαβιβαστεί στη ΚΕΔΕ.\nΗ Απόφαση αυτή έλαβε αριθμό 181 /2017.


Χρονιά ρεκόρ για την παγκόσμια παραγωγή δημητριακών | db8\nHome ΚΟΣΜΟΣ Χρονιά ρεκόρ για την παγκόσμια παραγωγή δημητριακών\nΧρονιά ρεκόρ για την παγκόσμια παραγωγή δημητριακών\nΣτα 2.046 εκατ. τόνους ανέβασε την εκτίμησή του για τη φετινή παγκόσμια παραγωγή δημητριακών στις 28 Ιουλίου το Διεθνές Συμβούλιο Σιτηρών, δηλαδή 1 εκατ. τόνους λιγότερους από το ρεκόρ της περιόδου 2014-15.\nΗ προηγούμενη εκτίμησή του, που είχε δημοσιευθεί στο τέλος Ιουνίου, μιλούσε για 20 εκατ. τόνους λιγότερους, δηλαδή 2.026 εκατ. τόνους. Η αιτία, σύμφωνα με το Συμβούλιο είναι η πολύ μεγάλη αύξηση των αποδόσεων που αναμένεται στη Ρωσία και στις ΗΠΑ, ενώ μειωμένες είναι οι αποδόσεις στην Ε.Ε. και συγκεκριμένα στη Γαλλία, που είναι πρώτη σιτοπαραγωγός στην Ευρώπη.\nΓια την παγκόσμια παραγωγή σκληρού σίτου το Συμβούλιο εκτιμά ότι θα φτάσει τους 139,9 εκατ. τόνους, έναντι 151,3 εκατ. τόνους την περίοδο 2015-2016. Ρεκόρ αναμένεται στη Ρωσία (107 εκατ. τόνοι) και στην Ουκρανία (61,8 εκατ. τόνοι).


Το χρονικό της υπόθεσης του Ζακ - SOLOMON MAG\nτου Alex King\nΗ πλήρης αλήθεια για τον θάνατο του Ζακ μπορεί να μην αποκαλυφθεί ποτέ. Αυτό μπορεί να σημαίνει ότι οι φασίστες μπορούν ακόμα να δολοφονούν ατιμώρητοι στην Ελλάδα\nΤο χρονικό της υπόθεσης του Ζακ\nαπό Fanis | Οκτ 5, 2018 | Kinonia\nΠριν από δύο εβδομάδες, ο Ζακ Κωστόπουλος, ένας από τους πιο εξέχοντες και θαρραλέους ΛΟΑΤΚΙ+ ακτιβιστές στην Ελλάδα χτυπήθηκε μέχρι θανάτου μόλις λίγα λεπτά από το Αστυνομικό Τμήμα της Ομόνοιας.\nΤην Τρίτη 2 Οκτωβρίου χιλιάδες Αθηναίοι προχώρησαν σε ειρηνική διαμαρτυρία οργανωμένη από τη ΛΟΑΤΚΙ+ κοινότητα, για να τιμήσουν τη ζωή του Ζακ. Ξεκινώντας από το σημείο που σκοτώθηκε στην οδό Γλάδστωνος, όπου πολλοί έχουν αφήσει λουλούδια και σημειώματα στη μνήμη του Ζακ, το πλήθος συγκεντρώθηκε στη Λεωφόρο 28η Οκτωβρίου, συνέχισε κατά μήκος της Σταδίου προς το Σύνταγμα όπου και υπό τους ήχους της Madonna άναψε κεριά έξω από τη Βουλή των Ελλήνων.\nΟι ακριβείς συνθήκες θανάτου του ακτιβιστή και καλλιτέχνη drag είναι ακόμα πολύ ασαφείς – αλλά με κάθε νέο βίντεο που έρχεται στην επιφάνεια, η επίσημη ιστορία ότι ήταν μια «ληστεία που πήγε στραβά» και ο ιδιοκτήτης του καταστήματος αντέδρασε σε «αυτοάμυνα» γίνεται όλο και λιγότερο πιστευτή.\nΑυτό που γνωρίζουμε είναι ότι ο Ζακ γυρίστηκε κλεισμένος σε ένα κοσμηματοπωλείο, πριν να χτυπηθεί άγρια από τον ιδιοκτήτη του, έναν συνεργό (που θεωρείται πως είναι πιθανότατα μέλος του φασιστικού Εθνικού Μετώπου) και τέλος από μια ομάδα αστυνομικών.\nΟ Ζακ ήταν δεμένος με χειροπέδες όταν τον έβαλαν στο ασθενοφόρο λιπόθυμο. Σε αντίθεση με άλλα περιστατικά, ακόμη δεν υπάρχει συμφωνημένη ώρα θανάτου ή ιατροδικαστική αναφορά, αλλά όταν έφτασε στο νοσοκομείο ήταν νεκρός.\nΥπάρχουν πολλές αντικρουόμενες ιστορίες και αναπάντητες ερωτήσεις για το τι συνέβη και γιατί. Αυτό που είναι σίγουρο είναι ότι η δολοφονία έχει φέρει στην επιφάνεια τα πιο τοξικά στοιχεία\nτης ελληνικής κοινωνίας. Τα μέσα ενημέρωσης ανέφεραν την ιστορία ως εξής: “Οροθετικός τοξικομανής κλέβει κοσμηματοπωλείο και σκοτώνεται από αυτοάμυνα κοσμηματοπώλη”, καθώς και δημοσκοπήσεις που έδειξαν πως το ευρύ κοινό στηρίζει τη δολοφονία “ληστών”, ενώ πως ένα τρίτο του πληθυσμού δεν θα ήθελε να ζει δίπλα σε έναν ομοφυλόφιλο.\nΗ αστυνομία φάνηκε να μην καταβάλει καμία προσπάθεια να ασφαλίσει τον τόπο του εγκλήματος, επέτρεψε να καθαριστούν ζωτικά αποδεικτικά στοιχεία από τον ιδιοκτήτη και συμμετείχαν ενεργά στο ξυλοδαρμό που οδήγησε στον θάνατο του Ζακ.\nΚαι οι τρεις ιατροδικαστες έχουν κατηγορηθεί στο παρελθόν για αλλοίωση αποδεικτικών στοιχείων ή παρουσίαση θετικά διακείμενων ετυμηγοριών προς μέλη της Χρυσής Αυγής. Μέλη της Χρυσής Αυγής έβαλαν φωτιά στα σημειώματα και στα λουλούδια που είχαν τοποθετηθεί στο σημείο που δολοφονήθηκε ο Ζακ και περπατούσαν στην Αθήνα φωνάζοντας: “Χρήστες και ομοφυλόφιλοι δεν είστε απαραίτητοι.”\nΜετά τον θάνατο του Ζακ, την Παρασκευή 21 Σεπτεμβρίου, η ΛΟΑΤΚΙ+ κοινότητα και αντιεξουσιαστικοί ακτιβιστές ενώθηκαν σε μία πορεία 3,000 ανθρώπων καταδικάζοντας την επίθεση. Αλλά πολλοί στην ΛΟΑΤΚΙ+ κοινότητα έμειναν απογοητευμένοι από την επιθετική στάση ορισμένων διαδηλωτών.\nΟι φίλοι του, οι εμπνευσμένοι από τον ακτιβισμό του και εκείνοι που άγγιξε με τις παραστάσεις του ως drag καλλιτέχνης Zackie Oh, θέλουν απλά να τον θυμούνται σαν έναν από τους πιο γενναίους ακτιβιστές της Ελλάδας – και ως τον πρώτο που ανακοίνωσε δημόσια πως είναι οροθετικός.\n“Ο Ζακ ήταν ένας ζεστός και ειρηνικός άνθρωπος που πάντα βοηθούσε τους άλλους” θυμάται ο φίλος και συγκάτοικος του Ζακ, Ηλίας Γκιώνης, του οποίου το drag όνομα είναι Parvus Princeps. “Ο Ζακ με φιλοξένησε όταν ήμουν άστεγος και ίσα που με γνώριζε. Ήταν η drag μητέρα μου και με έπεισε να ανέβω στη σκηνή για πρώτη φορά. Απλώς δεν μπορούμε να αποδεχθούμε τον τρόπο με τον οποίο έχει χαρακτηριστεί στα μέσα μαζικής ενημέρωσης – δεν είχε απειλήσει ποτέ κανέναν.”\nΟ θάνατος του Ζακ συνέπεσε σχεδόν με την πέμπτη επέτειο της δολοφονίας του αριστερού ράπερ Παύλου Φύσσα από μέλη της Χρυσής Αυγής. Μέχρι σήμερα, ο δολοφόνος του Φύσσα δεν έχει βρεθεί ένοχος, παρά την ομολογία του ενώπιον δικαστηρίου. Ενώ οι περιστάσεις γύρω από τον θάνατο του Ζακ είναι ακόμα πολύ μυστηριώδεις, οι πιθανότητες ακροδεξιάς συμμετοχής και αστυνομικής συμπαιγνίας, υποδηλώνουν ότι η πλήρης αλήθεια μπορεί να μην έρθει ποτέ στην επιφάνεια – και, ακόμη χειρότερα πως οι φασίστες μπορούν ακόμα να δολοφονήσουν ατιμώρητοι στην Ελλάδα.\n“Είναι όπως στο Twin Peaks. Δεν θα μάθουμε ποτέ τι συνέβη με τη Laura Palmer”, αναφέρει ο φίλος, καλλιτέχνης και ΛΟΑΤΚΙ+ ακτιβιστής Μενέλας Σιαφάκας. “Κανείς δεν ξέρει πώς συνέβη και επηρεάζει όλους μας διαφορετικά. Αλλά θέλουμε την αλήθεια. Και θέλουμε δικαιοσύνη για τον φίλο μας Ζακ”.


Τσιτσιπάς, ΟΣΦΠ, ΠΑΟ: Η κλάση, η… στάνη και οι «ενδιαφερόμενοι αγοραστές» | SDNA\nΤσιτσιπάς, ΟΣΦΠ, ΠΑΟ: Η κλάση, η… στάνη και οι «ενδιαφερόμενοι αγοραστές»\nΟ Βασίλης Βέργης γράφει για τη… διπλή τηλεθέαση που μας ανάγκασε το φοβερό ελληνόπουλο, για το φυσιολογικό χάντικαπ ανάμεσα στους αιώνιους, για τα «ταβάνια» που ο καθένας τα διαβάζει όπως γουστάρει, για την «αλήθεια της στάνης» αλλά και για την ατάκα του Δ. Γιαννακόπουλου περί υποψήφιων αγοραστών της ΚΑΕ Παναθηναϊκός\nΘα μου πείτε: Πως «κολλάνε» στο ίδιο κείμενο το Ρολάν Γκαρός με την Ευρωλίγκα; Το τένις με το μπάσκετ; Εύκολα. Όπως «κόλλησαν» χθες βράδυ, για ένα δίωρο περίπου, η κοινή παρακολούθηση του μεγάλου αγώνα Τζόκοβιτς-Τσιτσιπά με το ντέρμπι Παναθηναϊκός-Ολυμπιακός. Είτε σε τηλεόραση με… μισή-μισή εικόνα (PIP στη γλώσσα της τεχνολογίας) είτε με το ένα μάτι στην TV και το άλλο στον υπολογιστή. Δύσκολο αλλά και γοητευτικό ταυτόχρονα.\nΑπό τούτο και μόνο αντιλαμβάνεσαι πόσα έχει καταφέρει –και πόσα μπορεί ακόμα να πετύχει- τούτος ο απίθανος 22χρονος Ελληνας. Να καθηλώνεις μια χώρα στην αθλητική κουλτούρα της οποίας κυριαρχεί το… πέναλτι, δεν είναι εύκολο. Δεν λέω πως σήμερα θα δούμε τους δρόμους πλημμυρισμένους με παιδάκια που θα κρατάνε ρακέτες τένις (όπως συνέβη κάποτε με τις μπασκετικές ρακέτες μετά το 1987) όμως είναι όμορφο αθλητικά ο Στέφανος Τσιτσιπάς να μονοπωλεί τα πρωτοσέλιδα σάιτ και εφημερίδων, να κλέβει την παράσταση στα διαδικτυακά σχόλια, να αλλάζει την ατζέντα συζήτησης ορκισμένων ποδοσφαιρόφιλων και μπασκετόφιλων.\n«Συγχαρητήρια Στέφανε για την πορεία σου στο φετινό Roland Garros. Ήσουν συγκλονιστικός! Είμαστε όλοι υπερήφανοι για σένα!» ήταν το μήνυμα που ανήρτησε για τον Τσιτσιπά η ΠΑΕ Ολυμπιακός. Για έναν… ΑΕΚτζή, παρεμπιπτόντως! Αστειεύομαι. Το λέω απλά για να καταδείξω ότι αυτές οι λίγες λέξεις του Ολυμπιακού εκφράζουν τα συναισθήματα ΟΛΩΝ. Γιατί ο Τσιτσιπάς δεν κλείνεται σε «συλλογικά στερεότυπα». Είναι ο Στέφανος όλων των Ελλήνων.\nΚαι ΔΕΝ έχει ταβάνι! Οση αυτογνωσία και σοβαρότητα διαθέτει, άλλο τόσο δικαιούται να κοιτάζει ψηλά και να σκέφτεται πως η ήττα από τον τεράστιο Νόλε δεν είναι το φινάλε, αλλά η αρχή του μεγάλου δρόμου. Που έχει μόνο ένα τέλος: την κορυφή!\n«Χρειάζομαι δουλειά» δήλωσε στο SDNA με την ταπεινότητα που διακρίνει τον σπουδαίο αθλητή. Είχε δώσει μια μάχη 4 ωρών με τον Τζόκοβιτς, είχε επιστρέψει σκαρφαλώνοντας τα Ιμαλάια του 0-2, αλλά γνώριζε πως για να ανέβει στο Εβερεστ πρέπει να δουλέψει κι άλλο. Ώστε στο επόμενο 5ο σετ να μην λυγίσει εκείνος από την κόπωση, αλλά να λυγίσει τον βιονικό Σέρβο.\nΜπορεί το τένις να μην έχει χρόνο (!) –αυτή η ατάκα ακόμη κουδουνίζει στα αυτιά όλων μας, τόσες φορές που επαναλήφθηκε στη μετάδοση- αλλά για τον Στέφανο δεν είναι μακριά η ώρα του πρώτου grand slam. Και-γερός να είναι πάνω απ’ όλα-έχει μπροστά του μια γεμάτη 15ετία για να κάνει τα όνειρα πραγματικότητα και να συνεχίσει να αλλάξει τις αθλητικές προτεραιότητες μιας χώρας με κουλτούρα το… «Τι σφυράς, ρε κοράκι;»\nΟ Στέφανος απέχει ακόμα από το ταβάνι του. Η δική του στάνη θα βγάλει κι άλλο τυρί.\nΣτην άλλη πλευρά της… τηλεόρασης συνέβη το αναμενόμενο. Ο Ολυμπιακός νίκησε τον Παναθηναϊκό στο ΟΑΚΑ και ΟΥΔΕΙΣ εξεπλάγη. Κι αυτό είναι φυσιολογικό.\nΟι ερυθρόλευκοι φέτος είναι σαφώς πιο ποιοτική ομάδα από τους πράσινους. Εχουν χτιστεί με φιλοδοξία για να κάνουν πορεία στη διοργάνωση, διαθέτουν έμπειρο και ικανότατο προπονητή και πάνω απ΄όλα έχουν μπαρουτοκαπνισμένους στα ντέρμπι παίκτες, η κλάση των οποίων μιλάει όταν «απέναντι» το ταβάνι είναι συγκεκριμένο.\nΤην ώρα που ο Παναθηναϊκός είναι από τις ελάχιστες ομάδες παγκοσμίως που δεν έχει «άσο» (ο μόνος που διαθέτει ουσιαστικά, ο Μποχωρίδης, ήταν τραυματίας), ο Ολυμπιακός έχει την πολυτέλεια να φέρνει στο παρκέ από τον πάγκο τον μέγα Βασίλη Σπανούλη και μαζί με τον Πρίντεζη να υπογράφουν το ντέρμπι.\nΕπίσης, ενώ πολλοί πίστευαν ότι ο Εξάστερος θα μπορούσε να «χτυπήσει» φέρνοντας το παιχνίδι μέσα στη ρακέτα, εκεί ακριβώς τον τσάκισε ο Ολυμπιακός. Παίζοντας «βόλεϊ» με τον Πρίντεζη και τους άλλους και χτίζοντας στην αρχή μια διαφορά η οποία ουδέποτε καλύφθηκε.\nΑκούω από χθες αρκετούς να λένε και να γράφουν ότι το «ταβάνι» του Ολυμπιακού δεν είναι για πλέι οφ Ευρωλίγκας. Μέγα λάθος η βιασύνη. Είμαστε ακόμη στα μέσα Οκτωβρίου. Οι ομάδες-παίκτες προέρχονται από πολύμηνη αποχή. Στην Ευρωλίγκα η μία «έκπληξη» διαδέχεται την άλλη. Εκτός αν οι ίδιοι θεωρούν ότι δεν έχει τύχη 8αδας ούτε η Εφές!\nΟ Ολυμπιακός είναι μια ομάδα που (ξανα)χτίζεται με τις αρχές του Γιώργου Μπαρτζώκα. Σίγουρα έχει αδυναμίες, όμως μπορεί να τις διορθώσει στη συνέχεια. Η επένδυση που έχει γίνει δείχνει τις φιλοδοξίες των αφεντικών του.\nΤο θέμα δεν είναι να κέρδιζε με 20 πόντους διαφορά στο ΟΑΚΑ, αλλά να μπορεί σε κάθε παιχνίδι να βελτιώνεται ώστε μετά από μερικούς μήνες να έχει ακόμη ορατούς στόχους. Ανάμεσα σε αυτούς και την 8αδα ως «ταβάνι». Δεν ισχυρίζομαι πως είναι εύκολο. Λέω όμως ότι είναι πολύ επιπόλαιο να του «στερείται» στις κρίσεις αυτό το δικαίωμα από Οκτώβρη μήνα.\nΑντίθετα στον Παναθηναϊκό αυτή η στάνη, αυτό το τυρί βγάζει. Το έγραψα και μετά το μεγάλο διπλό στη Ρωσία. Ο Γιώργος Βόβορας και οι παίκτες του σέβονται και τιμούν τη βαριά φανέλα με τα 6 αστέρια που φοράνε. Δουλεύουν και προσπαθούν με τις δυνατότητες που υπάρχουν.\nΟ Παναθηναϊκός ηττήθηκε από τον Ολυμπιακό αλλά δεν διαλύθηκε. Εχανε με 15 πόντους διαφορά όμως μπόρεσε να το γυρίσει στο -4. Εκεί είναι που «μιλάει» η διαφορά στην επένδυση και στο έμψυχο υλικό. Τα σουτ-«πέναλτι» έξω από το τρίποντο βρήκαν… δοκάρι. Το καθαρό μυαλό στη δημιουργία του παιχνιδιού από τον «άσο» δεν υπήρχε, αφού δεν… υπάρχει «άσος» (Ο Σαντ-Ρος κάνει αρκετές δουλειές αλλά όχι αυτή, για την ώρα).\nΣτον Παναθηναϊκό η προσπάθεια του Βόβορα και των παικτών του είναι τίμια. Και για εκείνους φυσικά υπάρχουν περιθώρια βελτίωσης, ειδικά αν καταφέρουν κάποια στιγμή να βρουν έναν κανονικό πλέι μέικερ. Είναι δεδομένο όμως ότι αυτή η στάνη, αυτό το τυρί θα βγάζει. Με αξιοπρέπεια, με μάχη σε κάθε παιχνίδι, μα με δεδομένο έλλειμμα ανταγωνιστικότητας αφού φέτος δεν υπάρχει «επένδυση» αλλά «τρεις το λάδι, τρεις το ξύδι». Δηλαδή «μπορώ να ξοδεύω για συμβόλαια μόνο όσα βγάζω». Ένα μπάτζετ 6,5 εκατ. ευρώ δεν γίνεται σε κάθε παιχνίδι να γεννάει υπερβάσεις.\nΥΓ: Ο Δημήτρης Γιαννακόπουλος είπε προχθές στον Alpha ότι υπάρχουν «ενδιαφερόμενοι αγοραστές» για την ΚΑΕ Παναθηναϊκός. Χρησιμοποίησε πληθυντικό αριθμό. Η μία περίπτωση, όπως γνωρίζω από το ρεπορτάζ, είναι εκείνη στην οποία είχε αναφερθεί δημόσια όταν ανέλαβε την προεδρία της ΚΑΕ ο Τάκης Τριαντόπουλος.\nΤο ξένο fund, «το ενδιαφέρον του οποίου είναι σοβαρό», όπως ο ίδιος ο κ. Τριαντόπουλος προ μηνών μου είχε δηλώσει.\nΤώρα αν αυτό το «σοβαρό ενδιαφέρον» -ή κάποιο άλλο- θα εκφραστεί τελικά και στην πράξη, είναι κάτι που προφανώς γνωρίζουν μόνο οι πρωταγωνιστές. Εδώ που τα λέμε δεν είναι απλό πράγμα κάποιος (εταιρεία ή φυσικό πρόσωπο) να πρέπει να δώσει 25 εκατ. ευρώ (ή ακόμη και 15) για την αγορά μιας ομάδας μπάσκετ και μετά να χρειάζεται κι άλλα τόσα για να την φτιάξει ανταγωνιστική. Μια 30άρα μίνιμουμ σε εποχές κορωνοϊού δεν βγαίνει εύκολα από κανένα παντελόνι…\nΗ πρόεδρος του ΣΕΕΔΑ κατήγγειλε ότι έπεσε θύμα σεξουαλικής παρενόχλησης από αθλητίατρο


Bitcoin - Ανασκόπηση Ιανουαρίου 2016 - NewsBTC Greece\nFeb 5, 2016 • 02:02\nΣτις 14 Ιανουαρίου ένας από τους προγραμματιστές του bitcoin, ο Mike Hearn, δημιούργησε αναστάτωση με το άρθρο του “The resolution of the Bitcoin experiment” καθώς υποστήριξε ότι το bitcoin έχει αποτύχει. Η διακύμανση της αξίας του νομίσματος μπορεί να χωριστεί στην περίοδο πριν και μετά από αυτή την παρέμβαση. Οι λόγοι που έκαναν τον Ηearn να συντάξει αυτό το πεσιμιστικό κείμενο θα αναφερθούν στο τέλος, καθώς το θέμα είναι περίπλοκο και αφορά την αλλαγή των Συνταγματικών αρχών του bitcoin. Το θέμα δεν είναι τεχνικό. Η αλλαγή κάθε συντάγματος απαιτεί αυξημένη πλειοψηφία και αυτή είναι η μεγάλη πρόκληση για την κοινότητα.\nΗ κατάσταση στις αρχές του μήνα φάνταζε ευοίωνη. Όπως αναφέραμε στην ετήσια επισκόπηση, περιμέναμε την ελαχιστοποίηση των προβλημάτων από ενδογενείς αιτίες, αν και το ζήτημα της αύξησης των blocks ουδέποτε είχε κλείσει. Σε παλιότερο δημοσίευμα, είχαμε κατατάξει την αναθεώρηση των “συνταγματικών αρχών” στους “εσωτερικούς λόγους” δημιουργίας καθοδικών πιέσεων αλλά ουδείς περίμενε ότι θα λάμβανε τέτοιες διαστάσεις. Η παρέμβαση του Hearn έκοψε στα δύο την πορεία της τιμής του bitcoin. Η μέση τιμή του, κατά το μήνα Ιανουάριο, διαμορφώθηκε στα $411. Από την 1η μέχρι την 14η του μήνα, η μέση αξία ήταν $439 και $388 στη μετά Mike εποχή. Στις 7 Ιανουαρίου παρατηρήθηκε η υψηλότερη τιμή ($453,71) και στις 16 η χαμηλότερη ($370,4). Η τελευταία ημέρα του μήνα έκλεισε με διαφορά -12% έναντι της πρώτης, ενώ, η μέση αξία του Ιανουαρίου ήταν μειωμένη κατά 2,6% έναντι της αντίστοιχης του Δεκέμβρη. Ως αποτέλεσμα των έντονων διακυμάνσεων, ο δείκτης μεταβλητότητας αυξήθηκε, ενώ μέχρι το 1ο 15θημερο εμφάνιζε πτωτική τάση. Από το 3,38% την πρώτη ημέρα του Γενάρη ο δείκτης υποχώρησε στο 2,54% την 15η και έκλεισε στο 4,83% στις 31 Ιανουαρίου. Η πτώση του 12% σε σχέση με την 1η Ιανουαρίου δεν είναι τεράστια, αλλά σίγουρα δεν είναι αυτό που θα θέλαμε.\nΌπως θα λεχθεί και στο τέλος, το ζήτημα του ρυθμού αύξησης της χωρητικότητας των blocks δεν είχε οριστεί από τον Satoshi Nakamoto και δυστυχώς, το ζήτημα δεν ρυθμίστηκε εγκαίρως. Στο σημερινό παγκόσμιο οικονομικό περιβάλλον, όπου τα πάντα μοιάζουν ασταθή και αβέβαια, το bitcoin έχασε την ευκαιρία να αποτελέσει το ισχυρό καταφύγιο στο βαθμό που θα ελπίζαμε. Όπως μπορείτε να δείτε στο διάγραμμα, το ψηφιακό νόμισμα είχε σχεδόν αντικαταστήσει το χρυσό ως μέσο διαφύλαξης αγοραστικής δύναμης. Αντί οι επενδυτές με τα ασταθή νομίσματα να καταφεύγουν στο χρυσό, αγοράζουν bitcoins, όπως φαίνεται από την σημαντική αντίστροφη σχέση που εμφανίζεται στο ζεύγος. Μετά την κάθετη πτώση που παρατηρήθηκε από το δημοσίευμα του Hearn, ο χρυσός ανέκτησε τα επίπεδα των 1.100$ και συνεχίζει την ανοδική του πορεία.\nΕπιστρέφοντας στην ετήσια επισκόπηση, είχαμε εκφράσει την άποψη ότι το “σύστημα” θα έπρεπε να χωνέψει την αλματώδη αύξηση του αριθμού των συναλλαγών που παρουσιάστηκε το τελευταίο τρίμηνο του 2015, προβλέποντας ετήσια άνοδο 50%. Τον πρώτο μήνα του 2016, ο μέσος όρος του αριθμού συναλλαγών ανήλθε στις 191.134 μειωμένος κατά 3% έναντι του προηγούμενου μήνα. Αυτό οφείλεται κυρίως στις λιγότερες συναλλαγές μέχρι την 17η Ιανουαρίου, καθώς έκτοτε ο μέσος όρος διαμορφώθηκε στις 210.884. Ασφαλώς, η σύγκριση με την ίδια περσινή περίοδο είναι χαοτική, καθώς εμφανίζεται αύξηση 105%. Η προσδοκία της διαρκούς αύξησης των συναλλαγών, ακόμη και αν δεν είναι γραμμική, δημιουργεί το θέμα του μεγέθους των blocks. Αν δεν αυξηθούν, τότε η “εξυπηρέτηση” των συναλλαγών θα εμφανίσει σημαντικές καθυστερήσεις.\nΌ όγκος των συναλλαγών, δηλαδή πόσα bitcoins αλλάζουν χέρια στα ανταλλακτήρια, ακολούθησε την τάση του αριθμού συναλλαγών. Ο μέσος όρος του όγκου ανήλθε σε περίπου 2,5 εκατομμύρια bitcoins ανά ημέρα, μειωμένος κατά 4% έναντι του Δεκέμβρη. Όπως παρατηρείτε, σε καμία απεικόνιση του αριθμού ή του όγκου συναλλαγών δεν υπάρχει σύγκριση με την αντίστοιχη περσινή περίοδο, καθώς οι διαφορές είναι πολύ μεγάλες. Σε σύγκριση με τον Νοέμβρη του 2015, ο όγκος του Ιανουαρίου ήταν αυξημένος κατά 85% και κατά… 300% έναντι του Ιανουαρίου του 2015. Συνδυάζοντας τον αριθμό και τον όγκο, μπορούμε να υπολογίσουμε πόσα bitcoins μεταφέρονται ανά συναλλαγή. Έτσι βλέπουμε ότι κατά μέσο όρο τον προηγούμενο μήνα μεταφέρονταν 13,4 bitcoins ένατι των 6,8 btc τον Ιανουάριο του 2015. Η σημαντικότητα αυτών των μεγεθών σχετίζεται και πάλι με την αύξηση του μεγέθους των blocks. Αν δοθεί έμφαση μόνο στον αριθμό των συναλλαγών ως μέτρο αύξησης του χώρου, μπορεί το κόστος της αναβάθμισης να γίνει “περί όνου σκιάς”. Αυτό ενδέχεται να συμβεί διότι μια συναλλαγή μπορεί είτε να μην περιλαμβάνει νομίσματα είτε η αξία των νομισμάτων να είναι απειροελάχιστη.\nΚατά τη διάρκεια του Ιανουαρίου, η δυσκολία στην παραγωγή νομισμάτων αυξήθηκε περίπου κατά 20%. Σε συνδυασμό με την πτώση της αξίας του bitcoin, η μηνιαία παραγωγή παρουσίασε πτώση 4,4% σε σχέση με τον προηγούμενα μήνα. Συνολικά παρήχθησαν 121.350 νομίσματα ή 3.915 ανά ημέρα. Χαρακτηριστικό του μήνα ήταν η πολύ μεγάλη πτώση που σημειώθηκε μια ημέρα μετά το άρθρο του Hearn, καθώς στις 15 Ιανουαρίου η παραγωγή έπεσε στα 3.075 νομίσματα.\nΤο ζήτημα της “Συνταγματικής αναθεώρησης”\nΔύο από τα βασικά χαρακτηριστικά των ψηφιακών νομισμάτων είναι η έλλειψη κεντρικού ελέγχου και η καινοτομία του blockchain, η οποία αποτελεί το “λογιστικό βιβλίο” του συστήματος. Αντί μιας κεντρικής αρχής, οι διάφορες διεργασίες και έλεγχοι πραγματοποιούνται από όλους τους υπολογιστές του δικτύου οι οποίοι κατέχονται από τους miners και τους noders. Αμφότεροι διαθέτουν αντίγραφο του λογιστικού βιβλίου, το οποίο διαρκώς ανανεώνεται, αλλά οι πρώτοι έχουν δικαίωμα εγγραφής σε αυτό σε αντίθεση με τους δεύτερους. Οι υπολογιστές των δύο συνεργάζονται όπως συμβαίνει σε μια γραμμή παραγωγής.\nΣτο τέλος της γραμμής βρίσκονται οι miners οι οποίοι κάθε 10 λεπτά “εξορύσσουν” ένα νέο “κουτί” (block) το οποίο περιέχει νέα νομίσματα. Πριν το κλείσιμό του, οι noders μεταφέρουν στους miners τις συναλλαγές που έχουν πραγματοποιηθεί (με νομίσματα που ήδη έχουν εξορυχθεί και απλά αλλάζουν χέρια). Κατά τη διάρκεια της διαδρομής (από τους συναλλασσόμενους στους “μεταλλωρύχους” ) οι noders διενεργούν μια σειρά από ελέγχους προκειμένου να επιβεβαιώσουν την αυθεντικότητα του κάθε νομίσματος. Αυτό γίνεται ελέγχοντας την “προέλευσή” του που πρέπει να είναι καταγεγραμμένη στο “λογιστικό βιβλίο”. Αφού πραγματοποιηθούν όλοι οι έλεγχοι, οι noders “παραδίδουν” στους miners τις συναλλαγές και αυτοί τις εσωκλείουν στο κουτί το οποίο τοποθετούν στην “αλυσίδα των κουτιών” (Blockchain). Εναλλακτικά μπορούμε να πούμε ότι προσθέτουν μια νέα σελίδα στο “λογιστικό βιβλίο”. Όπως ελπίζω να έγινε κατανοητό, οι miners εγγράφουν στο βιβλίο α) τα νομίσματα που εξορύσσουν και β) κάθε μεταβίβαση νομισμάτων. Έπειτα, οι noders αναλαμβάνουν την ευθύνη να ενημερώσουν τους υπόλοιπους miners ότι στο λογιστικό βιβλίο υπάρχει μια καινούρια σελίδα, την οποία πρέπει να προσθέσουν στο αντίγραφό τους κάτι που κάνουν και οι ίδιοι. Όσα περισσότερα κουτιά προστεθούν μετά από μια συναλλαγή, ή, όσες περισσότερες σελίδες προστεθούν, τόσο πιο έγκυρη θεωρείται η συναλλαγή διότι έχει γίνει αποδεκτή ως μέρος της “αλυσίδας”. Αυτό μετράνε τα “confirmations”.\nΌπως είπαμε, κάθε δέκα λεπτά ένα κουτί (block) γεμίζει με εγγραφές νέων νομισμάτων και εγγραφές παλαιών νομισμάτων που αλλάζουν χέρια. Ενώ η χωρητικότητα των blocks είναι δεδομένη (700kilobyte), ο αριθμός των συναλλαγών -όπως γνωρίζουμε- έχει αυξηθεί αλματωδώς με αποτέλεσμα να παρατηρούνται καθυστερήσεις. Προκειμένου οι συναλλασσόμενοι να πάρουν καλή σειρά προτεραιότητας και άρα να τύχουν της εύνοιας των miners, τους δίδουν μια μικρή “μίζα” (συναλλακτικό κόστος). Για τους τελευταίους, αυτή είναι η δεύτερη πηγή εσόδων εκτός από τα κέρδη της εξόρυξης. Στον αντίποδα, οι noders “παίζουν” για τη φανέλα, ενώ η συνεισφορά τους είναι πολύ πιο σημαντική από αυτή που περιγράφεται.\nΟ Shatoshi, δεν προέβλεψε την αυτόματη αύξηση των blocks ανάλογα με τις συναλλαγές ή με κάποιο άλλο υπολογισμό, και αυτό είναι το πρόβλημα που πρέπει να λυθεί. Για να αλλάξει το μέγεθος των blocks (ή αλλιώς, για να αυξηθεί η χωρητικότητα των σελίδων) απαιτείται πλειοψηφία τουλάχιστον 51% στους miners, αλλά επειδή η συγκεκριμένη “τροπολογία” θα επιφέρει σημαντικές αλλαγές τίποτε δεν θα προχωρήσει αν δεν υπάρξει συναίνεση στο 75% με 90%. Αυτό στο οποίο όλοι συμφωνούν είναι ότι η αύξηση πρέπει να γίνει. Οι διαφωνίες αφορούν το πότε και το πόσο.\nΟι προγραμματιστές, οι miners, οι noders και η “αγορά”\nΟι προγραμματιστές αποτελούν τη νομοθετική εξουσία του συστήματος καθώς έφτιαξαν το παιχνίδι και όρισαν τους κανόνες του. Κάνουν προτάσεις προς υλοποίηση, οι οποίες μπορεί να γίνουν αποδεκτές ή να απορριφθούν. Προς το παρόν, έχουν προταθεί τα Bitcoin XT, Core, Classic και Unlimited με τις περισσότερες πιθανότητες υλοποίησης να συγκεντρώνει το Classic. Η ομάδα των προγραμματικών εκφράζει διαφορετικές απόψεις όπως έγινε εμφανές από το άρθρο του Hearn, ο οποίος υποστήριζε το ΧΤ.\nΟι miners, αποτελούν την εκτελεστική εξουσία αφού εκείνοι “κάνουν παιχνίδι”, εξορύσσουν νομίσματα και γράφουν το λογιστικό βιβλίο. Είναι οι μόνοι που διαθέτουν “δικαίωμα ψήφου” αλλά ο καθένας μπορεί να γίνει miner. Μια πολύ μεγάλη αύξηση των blocks και άρα η ανάλογη αύξηση του blockchain, απαιτεί μεγαλύτερης χωρητικότητας σκληρούς δίσκους ενώ θέτει σε κίνδυνο τις αμοιβές που λαμβάνουν από τους συναλλασσόμενους. Οι noders επίσης αντιδρούν στην υπέρμετρη αύξηση της χωρητικότητας για τους ίδιους λόγους με το επιπλέον μειονέκτημα ότι δεν παράγουν κέρδος ώστε να καλύψουν το απαιτούμενο κόστος.\nΗ αγορά αποτελείται από το σύνολο των ανθρώπων που αγοράζουν, πωλούν και διακρατούν ψηφιακά νομίσματα. Αυτοί αποτελούν τη δικαστική εξουσία. O μόνος νόμος που αναγνωρίζουν είναι εκείνος που δεν τολμούν να παραβιάσουν ούτε οι έμποροι ναρκωτικών. Ο Θείος νόμος της προσφοράς και της ζήτησης γίνεται ο μέγας κριτής των πάντων, καθώς η αγορά “ψηφίζει” κάθε μέρα επιλέγοντας ελεύθερα ποιόν εμπιστεύεται, ποιος ικανοποιεί τα συμφέροντά της και ποιος όχι. Όταν συμβαίνουν γεγονότα όπως της 14 Ιανουαρίου, η εμπιστοσύνη απέναντι στο νόμισμα υποχωρεί με αποτέλεσμα την υποχώρηση της τιμής του νομίσματος, απομειώνοντας παράλληλα την αξία των νομισμάτων που κατέχουν οι προγραμματιστές και την αξία της επένδυσης των miners. Η αγορά εκφράζει τη δυσαρέσκειά της και καταφεύγει σε άλλες λύσεις.\nΑν και η αύξηση των blocks είναι κοινός τόπος στην κοινότητα, η συναίνεση παραμένει πρόκληση. Ένα παγκόσμιο νόμισμα απαιτεί συμβιβασμό όλων των “παικτών”. Διαφορετικά συμφέροντά, διαφορετικές οπτικές, διαφορετικές φιλοσοφίες, διαφορετικές επενδύσεις, διαφορετικές χώρες και διαφορετικές υποδομές πρέπει να παραμεριστούν ώστε να οδηγηθούμε σε μια λύση-οδηγό για το μέλλον. Αν τα καταφέρουμε όχι μόνο θα ανακτήσουμε το χαμένο έδαφος σε όρους δολαρίων, αλλά θα αποκτήσουμε ένα σημαντικό περιουσιακό στοιχείο: Τη δυνατότητα συναίνεσης και εξεύρεσης λύσεων. Ασφαλώς θα πρέπει να αυτοματοποιήσουμε όσο το δυνατόν περισσότερο τις διαδικασίες, ώστε να μην χρειάζεται συχνά η ανθρώπινη παρέμβαση. Υιοθετούμε τη λογική του αμερικανικού συντάγματος όχι μόνο επειδή μεταβάλλεται σπάνια αλλά διότι κάθε αναθεώρηση προσθέτει αξία, εμπιστοσύνη και σεβασμό, σε αντίθεση με το ελληνικό σύνταγμα που αναθεωρείται πιο συχνά και από τα Windows 7.\nΌπως οι περισσότεροι γνωρίζουν, η νομισματική ένωση του ευρώ κλυδωνίζεται διότι οι κοινοί κανόνες δεν έγιναν σεβαστοί από όλους. Στον πλανήτη-bitcoin ουδείς μπορεί να παραβιάσει ή να ερμηνεύσει όπως επιθυμεί τους κανόνες του παιχνιδιού. Όλοι γνωρίζουμε ότι η αναθεώρηση της “Συνταγματικής αρχής” θα εφαρμοστεί από όλους δίχως παρεκκλίσεις. Αυτό είναι ένα επιπλέον ζήτημα, καθώς δεν αφήνει περιθώρια σε πρόσκαιρες αλλά θνησιγενείς συμφωνίες.


Διακοπες στην Ανδρο Ξενοδοχεια Αξιοθεατα Ανδρου\n• Διαδρομές στην Άνδρο\nΔιαδρομές στην Άνδρο\nΔιακοπές στην Ανδρο | Τουρισμός Ανδρος, Χώρα, Γαύριο, Μπατσί, Νυχτερινή Ζωή, Αξιοθέατα\nΔιακοπές στην Άνδρο: γνωρίζοντας τα χωριά, τ’ αξιοθέατα, τις παραλίες και τη νυχτερινή ζωή του νησιού.\nΚαθώς το πλοίο πλησιάζει στο λιμάνι του Γαυρίου θα δείτε μικρά, λευκά σπιτάκια να συνθέτουν μια όμορφη εικόνα. Το Γαύριο είναι ένα πολύ ήρεμο μέρος, ιδανικό για χαλαρωτικές διακοπές σ’ ένα ήσυχο περιβάλλον. Η περιοχή διαθέτει μεγάλη γκάμα από ξενοδοχεία, δωμάτια, εστιατόρια και κέντρα διασκέδασης. Θα βρείτε πολλά είδη καταστημάτων στην αγορά καθώς και τοπικά προϊόντα που πουλιούνται από τους ίδιους τους παραγωγούς.\nΤο τοπίο χαρακτηρίζεται από την τυπική κυκλαδίτικη ομορφιά. Οι περιστερώνες, τα αγριολούλουδα, η μυριωδιά από θυμάρι, η θάλασσα και τα λευκά εκκλησάκια προσδίδουν το δικό τους χρώμα και άρωμα στο σκηνικό.\nΤο χωριουδάκι του Αγίου Πέτρου βρίσκεται σε απόσταση 20 λεπτών με τα πόδια από το Γαύριο. Εκεί στέκει ο γνωστός πύργος που χρονολογείται από την Ελληνιστική Περίοδο και η χρήση του παραμένει άγνωστη στους αρχαιολόγους. Εικάζεται ότι μπορεί να υπήρξε παρατηρητήριο.\nΣάς προτείνουμε να πάρετε το αυτοκίνητό σας ή να νοικιάσετε ένα στο νησί και να εξερευνήσετε τις όμορφες παραλίες Ξυλοκαρύδα, Κυπρί και Ψιλή Αμμο στα νότια του Γαυρίου. Οι περισσότερες είναι πλήρως οργανωμένες και διαθέτουν θαλάσσια σπορ. Κοντά στο Γαύριο βρίσκεται και ο Φελλός με την όμορφη χρυσή παραλία του.\nΚαθώς θα οδηγείτε από το Γαύριο στο Μπατσί, θα δείτε να ξετυλίγεται μπροστά σας ένα υπέροχο τοπίο. Καταπράσινες εκτάσεις κάνουν αντίθεση με τη γαλάζια θάλασσα που λαμπυρίζει κάτω από τον ήλιο. Η εικόνα αυτή θα σας βάλει στον πειρασμό να σταματήσετε, να τραβήξετε φωτογραφίες και να βουτήξετε στα κρυστάλλινα νερά.\nΣτα νότια του Γαυρίου θα βρείτε το Μπατσί, τον πιο ανεπτυγμένο και κοσμοπολίτικο οικισμό του νησιού. Διαθέτει μια πολύ οργανωμένη, αμμώδη παραλία με ρηχά νερά, ιδανική για τα παιδιά. Υπάρχουν κι άλλες παραλίες να επισκεφθείτε όπως η Κολώνα, το Στιβάρι, ο Δελαβόγιας και Αγία Μαρίνα. Εάν σας αρέσουν τα θαλάσσια σπορ, δε θα απογοητευτείτε. Μπορείτε να ενοικιάσετε ιστιοσανίδες, κανό και θαλάσσια ποδήλατα και να κάνετε θαλάσσιο σκι. Στις παραλίες Κούτσι, Πράσινη Παραλία και Παλαιόπολη, οι οποίες είναι πιο απομακρυσμένες, μπορείτε να φτάσετε με καΐκι από το Μπατσί ή με τα πόδια, εάν σας αρέσουν οι προκλήσεις.\nΟι νύχτες στο Μπατσί θα μείνουν χαραγμένες στο μυαλό σας για πάντα. Οι περίπατοι στο λιμάνι με την πανσέληνο να ρίχνει το ασημένιο φως της στο δρόμο σας, το άρωμα του γιασεμιού στο θερινό σινεμά, τα γέλια από τα μπαράκια και τα ευτυχισμένα πρόσωπα που σας προσπερνούν, είναι μερικές μόνο από τις εικόνες που θα θυμάστε για πάντα.\nΣτα νότια του Μπατσίου βρίσκεται η Παλαιόπολη, η παλιά πρωτεύουσα της Άνδρου. Αν σταθεί κανείς ψηλά στο δρόμο θα μπορέσει να δει τη βυθισμένη παλιά προβλήτα. Η παραλία εκεί προσελκύει τους λάτρεις των καταδύσεων και της θάλασσας γενικότερα. Στο νοτιότερο άκρο της Άνδρου θα χαρείτε τη θάλασσα στις παραλίες Μικρή και Μεγάλη Πέζα.\nΗ Χώρα, η πρωτεύουσα της Άνδρου, βρίσκεται στη δυτική ακτή του νησιού χτισμένη επάνω σε μια χερσόνησο. Η Χώρα καταλήγει σε ένα νησάκι όπου είναι χτισμένο το Μεσαιωνικό Κάστρο, το οποίο προστάτευε την πόλη από τις επιθέσεις. Το νησάκι χωρίζεται από την χερσόνησο της Χώρας με μία στενή λωρίδα θάλασσας 2-3 μέτρων και συνδέεται με τη στεριά με πέτρινο γεφύρι.\nΗ Χώρα αποτελείται από την παλιά και την νέα πόλη. Στην παλιά πόλη θα δείτε να στέκεται αγέρωχο το επιβλητικό μπρούτζινο άγαλμα του “Αφανούς Ναύτη” της Άνδρου, παρά τους δυνατούς ανέμους του Αιγαίου. Περπατήστε στα στενά γραφικά δρομάκια της πόλης. Θα βρείτε πολλά καταστήματα, καφετέριες και εστιατόρια, όπου μπορείτε να απολαύσετε την τοπική κουζίνα και τα νοστιμότατα αμυγδαλωτά.\nΤο ίδρυμα Κυδωνιέως, το αρχαιολογικό, το ναυτικό και το μουσείο σύγχρονης τέχνης διοργανώνουν εκθέσεις, οι οποίες έχουν καταστήσει την Χώρα σημαντικό πολιτιστικό κέντρο στην Ελλάδα. Εάν είστε τυχεροί, μπορεί να σας δοθεί η ευκαιρία να θαυμάσετε τα έργα κάποιου διάσημου δημιουργού σε μια από τις εκθέσεις που διοργανώνονται.\nΗ παραλία του Νημποριού, στ’ αριστερά της πόλης, και το Παραπόρτι στα δεξιά θα σας δώσουν την ευκαιρία ν’ απολαύσετε την αιγαιοπελαγίτικη θάλασσα ακόμη μια φορά. Κοντά στις Στενιές, αξίζει τον κόπο να επισκεφθείτε τις παραλίες Γιάλια και Πίσω Γιάλια.\nΟργανώστε μια εκδρομή στο γραφικό χωριό Συνετί, στις πράσινες πλαγιές του βουνού, στα βόρεια της Χώρας. Τα πέτρινα σπίτια, οι περιστερώνες, οι νερόμυλοι στην ρεματιά και οι πεταλούδες της οικογένειας “Panaxia” θα σας μαγέψουν.\nΣτο δρόμο προς τα νοτιοανατολικά του νησιού βρίσκεται ο Όρμος του Κορθίου με τα πεντακάθαρα, γαλανά νερά, ιδανικά για σέρφινγκ. Επισκεφθείτε επίσης την παραλία της Αγίας Αικατερίνης και τους μικρούς απομονωμένους κολπίσκους Καλαμονάρι, Μπουρό και Αϊ-Γιάννη στις Κεραμίδες.\nΤο Πήδημα της Γριάς, δίπλα στο Κόρθι είναι μία από τις πιο γνωστές παραλίες. Σύμφωνα με το μύθο, στο Άνω Κάστρο ζούσε κάποτε μία γριά, η οποία πρόδωσε τους κατοίκους της περιοχής στους Τούρκους και αφού σφαγιάστηκαν εκείνη αυτοκτόνησε πέφτοντας από τον βράχο. Η παραλία είναι πολύ γραφική με τα σμαραγδένια νερά της και τον τεράστιο βράχο που δεσπόζει στην παραλία.\nΧΑΡΤΗΣ ΤΗΣ ΑΝΔΡΟΥ


24hours-NewsGR: Ρωσικό Su-35 «κυνήγησε» τουρκικό F-16 στην Συρία!\nKλιμακώνεται η ένταση ανάμεσα σε Ρωσία και Τουρκία, καθώς η Μόσχα αποφάσισε να υπενθυμίσει στην Άγκυρα, ποιος πραγματικά είναι η υπερδύναμη στην περιοχή αλλά και στον πλανήτη. Ρωσικό μαχητικό Su-35 «κυνήγησε» τουρκικό F-16 στην Βόρεια Συρία, αναγκάζοντάς το να επιστρέψει στην τουρκική επικράτεια.\nΌπως αναφέρουν Ρωσικές πηγές, το τουρκικό F-16 είτε προσπαθούσε να συνοδέψει από αέρος τις επίγειες δυνάμεις στη βόρεια Συρία, είτε σκόπευαν να πλήξουν τον Συριακό Στρατό που έκαναν προέλαση προς το Ιντλίμπ και το Χαλέπι. Το ρωσικό Su-35 ματαίωσε την αποστολή του, στέλνοντας ξεκάθαρο μήνυμα στην Άγκυρα ότι μέχρι εδώ είναι τα όρια τα οποία μπορεί να φτάσει η τουρκική επεκτατική πολιτική.\nTo Su-35 θεωρείται μακράν το καλύτερο μαχητικό στον πλανήτη σε ότι αφορά τις συνθήκες ενός «dogfight», καθώς διαθέτει εκπληκτικές ικανότητες ελιγμών.\nΑναρτήθηκε από 24hours-NewsGR author στις Φεβρουαρίου 10, 2020


Οριστικό: Ανοίγουν τα Λύκεια στις 12 Απριλίου – Τι θα ανακοινώσει η Κεραμέως | prokirixi.gr\nΟριστικό: Ανοίγουν τα Λύκεια στις 12 Απριλίου – Τι θα ανακοινώσει η Κεραμέως\nΤη Δευτέρα 12 Απριλίου θα ανοίξουν τα Λύκεια. Η Επιτροπή των Εμπειρογνωμόνων του υπουργείου Υγείας άναψε το «πράσινο φως» για επαναλειτουργία των Λυκείων από την ερχόμενη Δευτέρα.\nΝωρίτερα, η υπουργός Παιδείας, Νίκη Κεραμέως, είχε εισηγηθεί στην Επιτροπή το άνοιγμα όλων των τάξεων του Λυκείου από τις 12 Απριλίου.\nΗ υπουργός Παιδείας κατέθεσε στην Επιτροπή των ειδικών το σχέδιο να ανοίξουν τα σχολεία τη Δευτέρα 12 Απριλίου, τουλάχιστον τα λύκεια, με την υποχρεωτική χρήση self test από μαθητές και εκπαιδευτικούς.\nΣτις 14:30 το μεσημέρι, έγινε γνωστό ότι, κατόπιν ψηφοφορίας, η Επιτροπή των Εμπειρογνωμόνων αποφάσισε να εισηγηθεί το άνοιγμα και των τριών τάξεων του Λυκείου από την προσεχή Δευτέρα, 12 Απριλίου.\nΗ Νίκη Κεραμέως θα συμμετάσχει στην καθιερωμένη συνέντευξη Τύπου στο υπουργείο Υγείας το απόγευμα, μετά το «πράσινο φως» από τους ειδικούς για την επιστροφή των μαθητών στα θρανία.\nΗ υπουργός Παιδείας έχει εκπονήσει πλήρη πρόταση για την ασφαλή και απρόσκoπτη επιστροφή των μαθητών στις τάξεις, την οποία παρουσίασε στα μέλη της Επιτροπής Εμπειρογνωμόνων.\nΠάντως, ορισμένοι από τους επιστήμονες εξέφρασαν ανησυχίες για τον κίνδυνο να αυξηθεί η κινητικότητα και κατά συνέπεια η διασπορά του ιού από τη λειτουργία των σχολείων, παράλληλα με το λιανεμπόριο, που έχει ήδη ανοίξει, από προχθές Δευτέρα.\nΑρχική, ΕΛΛΑΔΑ, ΕΠΙΚΑΙΡΟΤΗΤΑ (Νέα)ΕΛΛΑΔΑ]\nΑπίστευτο: Γεννήθηκε αγόρι με τρία πέη!


Ακτοπλοϊκά Εισιτήρια Πόρτο Χέλι - Δρομολόγια Πόρτο Χέλι -... - Hellenic Seaways - Έτσι κι αλλιώς, Αιγαίο!\nΕτοιμάζετε ταξίδι για Πόρτο Χέλι; Tώρα με την Hellenic Seaways μπορείτε να αγοράσετε τα ακτοπλοϊκά σας εισιτήρια για Πόρτο Χέλι ηλεκτρονικά. Επωφεληθείτε από τις προσφορές μας, πραγματοποιήστε μέσα σε λίγα κλικ την κράτησή σας, παραλάβετε το εισιτήριό σας και είστε έτοιμοι για επιβίβαση!\nΤο Πόρτο Χέλι αποτελεί έναν από τους πιο δημοφιλείς προορισμούς της Αργολίδος καθώς εκτός από την πληθώρα των φυσικών ομορφιών και ακτών του, διαθέτει ιδιαίτερα ανεπτυγμένη τουριστική υποδομή.\nΧαρακτηριστικό είναι το μεγάλο λιμάνι που είναι ιδανικό μέρος για ιδιοκτήτες θαλάσσιων σκαφών. Παρέχει στον επισκέπτη δεκάδες επιλογές διαμονής, διασκέδασης και εστίασης, όπως και τη δυνατότητα κοντινών εκδρομών στην Ύδρα και στις Σπέτσες.\nΘα χαρείτε τη θάλασσα στη μικρή παραλία στο Πόρτο Χέλι, στη Βερβερόντα με τα πεντακάθαρα νερά και τα beach bar, στη Χινίτσα με τη ξανθιά άμμο και τα πεύκα ή στο Κουνούπι που αποτελεί συνέχεια του Αγίου Αιμιλιανού.\nΕκτός από τις παραλίες με τα κρυστάλλινα νερά και τις περιοχές με το σπάνιο κάλλος, το Πόρτο Χέλι δίνει τη δυνατότητα στον επισκέπτη να δει από κοντά μια σειρά από αξιοθέατα. Μπορείτε να επισκεφτείτε τα ερείπια της αρχαίας πόλης των Αλιέων, το σπήλαιο Φράγχθι, την Κοίμηση της Θεοτόκου και την εκκλησία των Αγίων Αναργύρων.\nΥπάρχουν υπηρεσίες για οργανωμένες καταδύσεις, θαλάσσια σπορ, ενοικίαση αυτοκινήτου, ημερήσιες εκδρομές προς τα γύρω νησιά, ενώ στο νησί λειτουργεί και σχολή ιστιοπλοΐας.\nΚέντρο Υγείας: 27540.22222 / 22353


Kawir | Greek Rebels\nsymmetric records - 468|90|symmetric records||https://www.facebook.com/symmetricrecords/|bothwhale-468×60 - 468|60|whale-468×60|||bothGreek Rebels Advert Feb 2018_468x60 - 468|60|Greek Rebels Advert Feb 2018_468x60||www.facebook.c|bothRODSTUDIOS-468×60-BANNER - 468|60|RODSTUDIOS-468×60-BANNER|||bothamadeus banner greekrebels 2 - 468|60|amadeus banner greekrebels 2|||bothnano designs 468×60 - 468|60|nano designs 468×60||https://www.facebook.com/Nanodesignart/|both\nΣχεδόν τέσσερα χρόνια από τον τελευταίο full length δίσκο τους, οι Kawir είναι πάλι κοντά μας, με νέο δίσκο. “Isotheos” λέγεται το νέο τους πόνημα και βρίσκεται στην αντίπερα όχθη της αναμονής των οπαδών τους, οι οποίοι επιτέλους άκουσαν και τίμησαν δέοντος τον εν λόγω δίσκο και αυτό αν κρίνουμε από την άμεση εξαφάνιση του από την αγορά, αλλά και τα πάμπολλα θετικά σχόλια από το κοινό τους και μη. Μαζί μου, ο Therthonax (κιθάρα), απαντάει σε κάποιες από τις ερωτήσεις μου…\nΚαλησπέρα και συγχαρητήρια για το νέο σας άλμπουμ!\nΤι κάνουν οι Κawir αυτό τον καιρό, πέρα από το ν’ απολαμβάνουν τους καρπούς των κόπων τους;\nΧαίρε!!! Σχεδιάζουμε τα επόμενα βήματα μας και αρχίσαμε προηχογράφηση για το επόμενο άλμπουμ!!!\nΓια πάμε στο δια ταύτα, λοιπόν. Έτοιμο το “Isotheos”. Πως αισθάνεστε;\nΠόσο σας πήρε να το γράψετε και ποιος είναι υπεύθυνος για τη μουσική / στίχους, στο δίσκο και γενικότερα στη μπάντα;\nΜουσική σε όλα τα άλμπουμ γραφώ εγώ (Θέρθωναξ), ενώ οι στίχοι κατά βάση είναι λατρευτικοί ύμνοι (Ορφικοί / Ομηρικοί). Το “Isotheos” μας πήρε πάνω από δυο χρονιά για να λάβουμε το τελικό αποτέλεσμα στα χεριά μας και να το στείλουμε στην εταιρεία!\nΔώσε μου ένα σύντομο ιστορικό των μελών της μπάντας!\nΟι Kawir τα τελευταία τρία χρόνια αποτελούνται από τα ακόλουθα μέλη: Θέρθωναξ (κιθάρες), Φαεσφόρος (κιθάρες, φωνητικά, φλογερές) και Όρμενος (τύμπανα). Εδώ να πω ότι ο Φαεσφόρος είναι από Σερβία και παίζει επίσης στους Triumfall, Terrorhammer και Dead Shell Of Universe, αλλά μου άρεσε παρά πολύ η χημεία μας και το ότι είχε μια φανταστική φωνή και έτσι η πρόκληση ώστε να τραγουδήσει στα αρχαία ελληνικά έγινε πράξη. Μετά από πολύ δουλειά τα καταφέραμε και το αποτέλεσμα το ακούτε. Ο Όρμενος είναι από Ελβετία έχει τους Borgne και τους Εnoid και η συνεργασία μας ήταν απίστευτη. Η ουσία τελικά – καθώς είναι η πρώτη φορά που ηχογραφώ με μη Έλληνες μουσικούς (σε περιοδεία έχω συνεργαστεί με Γερμανούς session) – είναι η χημεία μεταξύ των μουσικών και η αυτούσια σύλληψη της όλης ιδέας των Kawir είναι αυτό που οδήγησε σε ένα άκρως ελληνικότατο άλμπουμ και πραγματικά είμαστε περήφανοι γι’ αυτό!\nΥπήρχε κάτι που σας ενέπνευσε ιδιαίτερα, είτε μουσικά, είτε στιχουργικά, κατά την διάρκεια ετοιμασίας του δίσκου;\nΌλο το άλμπουμ είναι η συνύπαρξη των αντιθέτων ενεργειών στο κοσμικό μας στερέωμα. Απόλλων – Διόνυσος / Δήμητρα – Άδης / Δαίμων – Ισόθεος / Ύμνος Στους Ανέμους – Πανσπερμία.\nΑλήθεια, ποιες είναι οι επιρροές των Kawir και γιατί ξεκίνησαν να παίζουν μουσική; Τι τους ώθησε;\nΟι Black Sabbath!\nΠου έγιναν οι ηχογραφήσεις και ποιοι συμμετείχαν συντέλεσαν σε αυτές; Φαντάζομαι ότι είστε ικανοποιημένοι από το αποτέλεσμα, αν κρίνω από τον ήχο.\nΞεκινήσαμε από Ελβετία με την ηχογράφηση των τυμπάνων, μετά Σερβία στο Βελιγράδι στους Sonic Incision για όλα τα υπόλοιπα, και τέλος το mastering έγινε Αθήνα από τον Αλέξη Γκίκα, ο οποίος έχει κάνει mastering σχεδόν σε όλα τα άλμπουμ μας!\nΤι όργανα χρησιμοποιήσατε για τον δίσκο και πόσα; Ακούμε μέσα διάφορα παραδοσιακά…\nΟ Φαεσφόρος έπαιξε τριών ειδών φλογερές κι εγώ κανονάκι!\nΤι απήχηση έχει έως τώρα στο ευρύ κοινό, και τι, στο underground κοινό. Βλέπεις διάφορες;\nΗ απήχηση είναι κάτι παραπάνω από θετική.\nΣχέδια για ζωντανές εμφανίσεις / προώθηση το δίσκου, έχετε;\nΝαι αλλά ακόμα σχεδιάζουμε!\nΕίναι οι Kawir, live μπάντα;\nΟπότε μπορούμε καθώς έχουμε και άλλες υποχρεώσεις!\nΕυχαριστώ για το χρόνο σου κι εύχομαι ό,τι καλύτερο! Κλείσε όπως θες….\nΤο αναβιώσκεσθαι προσδοκούσιν…\nTherthonax – Κιθάρα\nPhaesphoros – Φωνητικά / Κιθάρα\nOrmenos – Τύμπανα\n1993 – Promo ’93 [Demo]\n1994 – Sigh / Kawir [Split]\n1994 – Eumenides [EP]\n1996 – Προς Κάβειρους (To Cavirs) [EP]\n1997 – Προς Κάβειρους (To Cavirs)\n1999 – Epoptia\n2002 – Kawir / Nocternity [Split]\n2003 – Δαίμων [Split]\n2005 – Arai\n2006 – Dei Kabeiroi [Compilation]\n2008 – Ophiolatreia\n2010 – To Uranus [EP]\n2010 – Athenian Echoes Over Paris [DVD]\n2011 – Grunwald / Τιτανομαχία [Split]\n2012 – ΙΣΟΘΕΟΣ\n2012 – Emissaries of a Profane Advent [Split]


Επικίνδυνοι κινδυνολόγοι (Περί εκποιήσεων) | News '); $('body').html(''); } });\nNews Opinions Sigmalive Επικίνδυνοι κινδυνολόγοι (Περί εκποιήσεων)\n22.07.2019 14:56 Η γνώμη σας Χρίστος Ρότσας*\nΑυτό που ακολουθεί είναι αντίλογος στο Υπουργείο Οικονομικών, στους Moodys, στον Σύνδεσμο Τραπεζών, στον ΟΕΒ, στο ΚΕΒΕ και σε δημοσιογράφους φερέφωνα τους δηλ. οι συνήθεις ύποπτοι.\nΩσάν ενορχηστρωμένη προσπάθεια κατασπάραξης και απαξίωσης της Βουλής που τόλμησε να τροποποιήσει τον νόμο περί εκποιήσεων που οι πιο πάνω επέβαλαν δια φανερών και κρυφών απειλών (κλείσιμο Συνεργατισμού, κούρεμα των καταθέσεων κλπ) μια Κυριακή του Ιουλίου πέρσι. Άλλαξαν τον δικό τους νόμο που οι «δικοί» τους οι Τροικανοί δια του μνημονίου επέβαλαν. Δεν είναι οι 30 μέρες που έγιναν 45, ούτε οι δύο εκτιμητές από την λίστα του κληματολογίου, ούτε η μίνιμουν τιμή που ενόχλησαν πραγματικά, αλλά το δικαίωμα των δανειοληπτών να καταφύγουν στην δικαιοσύνη. Αυτό ενόχλησε! Η Τρόικα δεν τόλμησε να αφαιρέσει αυτό το δικαίωμα από Ευρωπαίους πολίτες, έπρεπε να γίνει από δικούς μας-δικούς τους. Δεν πέρασε ποτέ από το μυαλό τους ότι πρόσβαση στην δικαιοσύνη είναι σταθερό χαρακτηριστικό κάθε ευνομούμενης πολιτείας. Είναι από εκείνα τα βασικά ανθρώπινα δικαιώματα που πρέπει να απολαμβάνει κάθε πολίτης στην χώρα του. Ακύρωσε το και αμέσως βρέθεσαι σε κοινωνία άδικη που δεν θέλεις να ζεις. Που δεν είναι ούτε Ευρωπαική, ούτε δίκαιη, ούτε ανθρώπινη. Όλα και όλοι όχι μόνο πρέπει να σέβονται μια έννομη δημοκρατία αλλά πρέπει και να ενταντιώνοντι σε οτιδήποτε την μειώνει κάνοντας της ανάξια για να την ζούν δημοκρατικοί ελεύθεροι πόλιτες.\nΟργανισμοί, όπως Τράπεζες, Κυβέρνηση κλπ όφειλαν όχι μόνο να προσαρμοστούν αλλά και να στηρίζουν τέτοιο περιβάλλον, αφού μόνο έτσι μπορούν να αναπτυχθούν μακροπρόθεσμα. Το κράτος δικαίου (the rule of law) είναι εκ των ον ουκ άνευ για μια ευτυχισμένη ζωή. Οι δανειστές και οι υποστήρικτες τους όχι μόνο πρέπει να το κατανοήσουν αλλά και να το στηρίζουν. Γι’ αυτό και στην υπόλοιπη Ευρώπη, που οι δανειολήπτες δικαιούνται να αμφισβητήσουν στα δικαστήρια τις τράπεζες, η περίοδος εκποίησης φτάνει τα τρία χρόνια και όχι τους τρείς μήνες της Κύπρου, και οι τράπεζες τους μια χαρά δουλεύουν.\nΓι΄αυτό καμιά Ευρωπαική Κεντρική Τράπεζα δεν μπορεί να παραπονεθεί και να ζητήσει απαγόρευση πρόσβασης των δανειζόμενων στη δικαιοσύνη. Είναι αδιανόητο. Μα θα καταφεύγουν στα δικαστήρια και αυτοί που γνωρίζουν ότι θα χάσουν φωνάζει ο σύνδεσμος Τραπεζών. Όντως. Είναι όμως μέρος του κόστου λειτουργίας μιας καλής και δίκαιης κοινωνίας. Ποιος εκτός από την δικαιοσύνη θα αποφασίσει αν κάποιος έχει δίκαιο ή άδικο, μήπως η Τράπεζα;!\nΘα μειωθούν τα καινούργια δάνεια σε νέα ζευγάρια φωνάζουν! Ίσως προσωρινά. Τι θα κάνουν όμως τα λεφτά οι τράπεζες αν δεν τα δανείσουν; Από που θα κερδίζουν χρήματα για τους μετόχους τους; Αν επιμένουν τότε η ζωή θα οδηγήσει και πάλιν την κοινωνία στην δημιουργία Συνεργατικών Εταιρειών ( Building Societies) ακριβώς για τούτον τον σκοπό. Θα ψάχνουμε αυτό που χάσαμε. Που αντί να το διορθώσουμε το σκοτώσαμε!\nΌσο για αυστηρότερους όρους παρεχώρησης δανείων ή ψηλότερα επιτόκια αν είναι αυτό το τίμημα για να ζούμε σε μια πολιτισμένη κοινωνία και όχι σε ζούγκλα, τότε είμαστε έτοιμοι να πληρώσουμε το τίμημα. Οι τράπεζες ακόμα λέγει θα δυσκολευτούν να εισπράξουν παλαιότερα δάνεια και διερωτάσε, αυτοί που τα λένε τούτα δεν πήραν ξοφλημένες περιουσίες από τους γονείς τους; Γιατί όταν δεν υπήρχαν αυτοί οι δρακόντιοι νόμοι ξεπλήρωναν τα δάνεια τους οι δικοί τους; Γιατί δεν ήταν κακοπληρωτές; Το σκέφτηκαν, ότι πλήρωναν τα δάνεια τους διότι ήταν το σωστό πράγμα να κάνουν; Ήταν μια υποχρέωση που έπρεπε να ξοφληθεί. Έτσι απλά. Γιατί πριν την κρίση και στην απουσία των άνομων τούτων νόμων, δεν υπήρχε πρόβλημα μη εξυπηρετούμενων δανείων; Γιατί αυτά εμφανίστηκαν με την κρίση και ιδίως μετά το κούρεμμα και την καταστροφή του πλούτου των Κυπριακών νοικοκυριών;\nΜα οι στρατηγικοί κακοπληρωτές, πάλιν επιμένουν! Αλλά η λύση είναι απλή. Βάλε όλους τους δανειολήπτες να υπογράφουν εξουσιοδήτηση –αποκάλυψη όλων των λογαριασμών τους σε όλες τις τράπεζες, όπως με το κτηματολόγιο. Είναι τόσο απλό. Γιατί δεν το κάνουν; Μήπως για να χρησιμοποιούν τους κακοπληρωτές ως μοχλό πίεσης πάνω σε όλους τους δανειολήπτες;\nΚαι ποιά η ανάγκη να πουλάνε οι τράπεζες τα δάνεια τους, δηλ. την σάρκα τους, στους ξένους επενδυτές για ένα κομμάτι ψωμί; Γιατί οι ξένοι να μπορούν να κερδίζουν από τα ΜΕΔ και οι τράπεζες μας όχι; Διερωτήθηκε κανείς; Γιατί δεν κάνουν παρόμοιες εκπτώσεις στους Κύπριους δανείζομενους και πελάτες τους, έτσι ώστε να μένουν και τα κέρδη στον τόπο; Δεν καταλαμβαίνουν οι Τράπεζες ότι πουλόνται στους ξένους αποξενώνονται απο μελλοντικά κέρδη και τότε ίσως να έχουν ανάγκη νέων καφαλαίων; Το σκέφτηκαν ποτέ αυτό;\nΕπίσης, η ακύρωση λένε του τροποποιητικού νόμου και επιστροφή στον νόμο του Ιουλίου 2018 είναι αναγκαίο για την οικονομική ανάπτυξη της χώρας, τότε πως εξηγείται η ανάπτυξη 2.8% το 2016, 4.2% το 2017 και 3.8% το 2018; Πως το εξηγούν οι φωστήρες μας; Οι αναβαθμίσεις της χωράς τα τελευταία τρία χρόνια στην ανάπτυξη της Οικονομίας οφείλονταν όχι στον ρυθμό των εκποιήσεων. Αντίθετα οι ακατάσχετες εκποιήσεις εξπρέςς θα σκοτώσουν το επιχειρείν με συνέπεια να βλάψουν μεσοπρόθεσμα την οικονομική ευρωστία της χώρας.\nΟ νόμος λοιπόν όπως τροποποιήθηκε προχθές από την Βουλή δεν πρέπει να αλλάξει. Οι συνήθεις κινδυνολόγοι επιφανειακά , βραχυπρόθεσμα και λανθασμένα βλέπουν το θέμα.\nΚυρίως αποσκοπούν στο να γίνουν αρεστοί εκτός Κύπρου. Και ας βλάψουν την οικονομία και το κράτος δικαίου της χώρας των.\n*Πρόεδρος Πατριωτικού Κινήματος


«Αντίο» σε άλλους πέντε ποδοσφαιριστές στην ΑΕΚ - Κουρδιστό Πορτοκάλι\nkourdistoportocali.comSports«Αντίο» σε άλλους πέντε ποδοσφαιριστές στην ΑΕΚ\n«Αντίο» σε άλλους πέντε ποδοσφαιριστές στην ΑΕΚ\nΙβάν Μπρέσεβιτς, Ράφικ Τζεμπούρ, Μακόλεϊ Κρισάντους, Φώτης Καραγκιολίδης και Μπρούνο Ζουκουλίνι\n1 Ιουλιου 2016 12:07\nΜετά τις ανακοινώσεις για την απόκτηση ποδοσφαιριστών ενόψει της νέας σεζόν, ήρθαν και αυτές των αναχωρήσεων. Η ΠΑΕ ΑΕΚ ανακοίνωσε τη λύση της συνεργασίας της με πέντε παίκτες, χωρίς φυσικά να προκαλέσει κάποια έκπληξη.\nΟι Ιβάν Μπρέσεβιτς, Ράφικ Τζεμπούρ, Μακόλεϊ Κρισάντους, Φώτης Καραγκιολίδης και Μπρούνο Ζουκουλίνι δεν θα αγωνιστούν στην ΑΕΚ την επόμενη σεζόν. Η Ενωση έκανε ξεχωριστό αποχαιρετισμό στον Μπρέσεβιτς, ο οποίος λόγω σοβαρού προβλήματος τραυματισμού δεν κατάφερε να αγωνιστεί καθόλου τον τελευταίο 1,5 χρόνο.\n«Ο Ιβάν Μπρέσεβιτς αποχωρεί από την ΑΕΚ μετά από τρία χρόνια και η διοίκηση του συλλόγου τον ευχαριστεί για την προσφορά του και του εύχεται καλή συνέχεια στην καριέρα του. Ο Κροάτης επιθετικός ήταν από τους βασικότερους συντελεστές στην προσπάθειά μας για επιστροφή στη μεγάλη κατηγορία τη διετία 2013-15, σημειώνοντας συνολικά 25 γκολ σε 33 επίσημους αγώνες.\nΓια τους υπόλοιπους τέσσερις ποδοσφαιριστές, η κιτρινόμαυρη ΠΑΕ ανέφερε χαρακτηριστικά\n«Ολοκληρώθηκε στις 30 Ιουνίου 2016 η συνεργασία της ΠΑΕ ΑΕΚ με τους ποδοσφαιριστές Ράφικ Τζεμπούρ, Μακόλεϊ Κρισάντους, Φώτη Καραγκιολίδη καθώς έληξε η διάρκεια των συμβολαίων τους. Επίσης, ολοκληρώθηκε και η περίοδος δανεισμού του Μπρούνο Ζουκουλίνι από τη Μάντσεστερ Σίτι. Η ΠΑΕ ΑΕΚ ευχαριστεί τους εν λόγω ποδοσφαιριστές για την προσφορά τους και τους εύχεται καλή συνέχεια στην καριέρα τους».\nΜΕ ΠΛΗΡΟΦΟΡΙΕΣ ΑΠΟ ΤΟ ΑΠΕ-ΜΠΕ


Γκολφινοπούλου Ρέα (Ρεβέκκα) - Κώστας Ζώμπος / Γαλάτσι. Ζούμε εδώ\nHome » Γκολφινοπούλου Ρέα (Ρεβέκκα)\n« Γλέζου Έλενα\nΓκάμπλιας Αθανάσιος »\nΓεννήθηκα και μεγάλωσα στο Γαλάτσι και συγκεκριμένα στη Λαμπρινή, όπου και κατοικώ μόνιμα με τον σύζυγό μου, Σωτήρη. Τελειώνοντας το 3ο Γενικό Λύκειο Γαλατσίου ολοκλήρωσα τις σπουδές μου στην Αγγλική γλώσσα, λαμβάνοντας άδεια διδασκαλίας και πτυχίο Μεταφραστή. Στη συνέχεια σπούδασα Επικοινωνία, Δημοσιογραφία και Δημόσιες σχέσεις, και εργάστηκα σε εφημερίδες Ημερήσιου Τύπου και σε περιοδικά από την ηλικία των 19 ετών. Κατόπιν απασχολήθηκα στο Ασφαλιστικό Πρακτορείο που διατηρούσαν οι γονείς μου, Αριστοτέλης και Παναγιώτα, στην περιοχή της Λαμπρινής, καθώς από το 2006 έχω αποκτήσει την άδεια Ασφαλιστικού Συμβούλου, και το 2014 μια νέα επαγγελματική συνεργασία αναβάθμισε τις υπηρεσίες που προσφέραμε στους πελάτες μας συνεχίζοντας με την ίδια αξιοπιστία σε νέο χώρο.\nΠρόσφατα ολοκλήρωσα τις σπουδές μου σε έναν νέο τομέα, τα Ιατρικά Εργαστήρια, και εργάζομαι σε έγκριτο Διαγνωστικό Κέντρο του Γαλατσίου, ενώ παράλληλα συνεχίζω τις σπουδές μου στον τομέα της Βιοτεχνολογίας μετά την εισαγωγή μου στο Γεωπονικό Πανεπιστήμιο Αθηνών. Μια δύσκολη απόφαση αλλαγής καριέρας, η οποία μου έδωσε ακόμα περισσότερη δύναμη να παλέψω για ένα καλύτερο μέλλον για το Γαλάτσι.\nΗ καταγωγή μου από τα Καλάβρυτα Αχαΐας με έχει φέρει κοντά στον Σύλλογο Πελοποννησίων Γαλατσίου, στον οποίο έχω την τιμή να είμαι Γενική Γραμματέας για 2η συνεχόμενη θητεία και μέλος του Δ.Σ. από το 2014, έχοντας περάσει από τις θέσεις του Υπευθύνου Δημοσίων Σχέσεων και του Ταμία. Τα χρόνια που συμμετέχω ως μέλος του Δ.Σ. στο Σύλλογο Πελοποννησίων είχα την χαρά να δημιουργήσω τόσο ομάδα επικοινωνίας μελών όσο και νέα σελίδα σε μέσο κοινωνικής δικτύωσης, καθώς και να φέρω το Σύλλογο κοντά στις τέχνες, δημιουργώντας τμήματα ζωγραφικής, πραγματοποιώντας ετήσιες εκθέσεις ζωγραφικής αλλά και δημιουργώντας την θεατρική ομάδα του Συλλόγου.\nΔιετέλεσα μέλος του Δ.Σ. του Οργανισμού Κοινωνικής Προστασίας και Αλληλεγγύης του Δήμου Γαλατσίου, στον οποίο ανήκουν τα Κ.Α.Π.Η και οι Παιδικοί Σταθμοί, κατά τη διετία 2011-2012. Είμαι μέλος του Πολιτιστικού Συλλόγου Σκοταναίων Καλαβρύτων, στον οποίο διετέλεσα και Ταμίας το 2013 ως μέλος του Δ.Σ, ενεργό μέλος του Συλλόγου Μυασθενών Ελλάδος και μέλος της Ε.Σ.Α.μεΑ.\nΈνθερμη υποστηρικτής των περιβαλλοντολογικών ζητημάτων, της ανακύκλωσης και της κομποστοποίησης, με όνειρο τη δημιουργία μιας μοναδικά πράσινης πόλης, εθελόντρια και ιδιαίτερα ευαισθητοποιημένη σε θέματα ΑμεΑ, κοινωνικής πολιτικής και πρόνοιας.\n15 Απριλίου 1989 / In Υποψήφιοι / By digitalwise / Δεν επιτρέπεται σχολιασμός στο Γκολφινοπούλου Ρέα (Ρεβέκκα)


Συναγερμός για νέους ύποπτους φακέλους σε ΑΕΙ - ΤΕΙ | NewsNowgr.com\nΣυναγερμός για νέους ύποπτους φακέλους σε ΑΕΙ - ΤΕΙ\nΣτην Πρυτανεία του Πανεπιστημίου Ιωαννίνων έφτασε με τα ΕΛΤΑ, στις 08:15 σήμερα, ένας ακόμη ύποπτος φάκελος, όμοιος με αυτούς που απεστάλησαν τις τελευταίες ημέρες σε ελληνικά εκπαιδευτικά ιδρύματα από την Ινδία. Ο φάκελος ανέγραφε στα αγγλικά «Αντιπρύτανης» χωρίς να κατονομάζεται ο παραλήπτης. Αμέσως, ενημερώθηκε η Αστυνομία και την ύποπτη αλληλογραφία αναμένεται να παραλάβει η ΕΜΑΚ, όπως προβλέπεται σε τέτοιες περιπτώσεις.\nΥπενθυμίζεται ότι χθες έφτασε ακόμη ένας φάκελος στα πρώην ΤΕΙ Ηπείρου στην Άρτα, με παραλήπτη τον Πρύτανη του Πανεπιστημίου Ιωαννίνων. Αλλά και ο Πρύτανης του ΤΕΙ της Λαμίας ήταν μεταξύ των αποδεκτών ύποπτων φακέλων. Δύο τέτοιοι φάκελοι έφτασαν στις 28 Δεκεμβρίου στο ΤΕΙ Λαμίας. Υπάλληλοι άνοιξαν τους φακέλους του ιδρύματος που περιλάμβαναν διαφημιστικό υλικό. Αρχικά το περιεχόμενο δεν τους προξένησε κάποια ιδιαίτερη εντύπωση, αλλά μετά τον θόρυβο που δημιουργήθηκε το τελευταίο διάστημα σήμερα, λίγο πριν τις 09:00 σήμερα το πρωί, ειδοποίησαν την Ασφάλεια της Λαμίας.\nΈνας ακόμη φάκελος, ο οποίος κρίθηκε ύποπτος, εντοπίστηκε το πρωί και στο ΤΕΙ Δυτικής Ελλάδας, στην Πάτρα. Αμέσως μετά ειδοποιήθηκαν οι Αρχές και ήδη η Αστυνομία έλαβε μέτρα έξω από το εκπαιδευτικό ίδρυμα. Παράλληλα αναμένεται ειδικό κλιμάκιο της ΕΜΑΚ, προκειμένου να παραλάβει τον φάκελο και να τον μεταφέρει στο Γενικό Χημείο του Κράτους.\nΎποπτος φάκελος εντοπίστηκε σε ιδιωτικό κολέγιο στο κέντρο της Θεσσαλονίκης, όπου μετέβη ειδικό κλιμάκιο της ΕΜΑΚ για την παραλαβή του. Στη σχολή έχουν κληθεί και αστυνομικοί της Αντιτρομοκρατικής και για παν ενδεχόμενο ασθενοφόρο του ΕΚΑΒ.\nΒιομηχανικές ερεθιστικές ουσίες περιείχαν οι ύποπτοι φάκελοι στα ιδρύματα


2 ΥΠΕΡΟΧΕΣ ΣΠΙΤΙΚΕΣ ΜΑΣΚΕΣ ΓΙΑ ΤΑ ΜΑΛΛΙΑ - MaryMary.gr\n2 ΥΠΕΡΟΧΕΣ ΣΠΙΤΙΚΕΣ ΜΑΣΚΕΣ ΓΙΑ ΤΑ ΜΑΛΛΙΑ\nΤο καλοκαίρι μπορεί να ξεκουράζουμε τα μαλλιά μας από τα πιστολάκια, τις πρέσες και τα σίδερα, παρόλα αυτά ταλαιπωρούνται από τον αέρα, το αλάτι και τον ήλιο. Υπάρχουν ευτυχώς πολλές απλές σπιτικές μάσκες, για να τα επαναφέρουμε. Σήμερα θα σας πω μόνο τις δύο πιο εύκολες κι εξαιρετικά αποτελεσματικές. Η πρώτη είναι…\n… μάσκα με ελαιόλαδο. Μόνο. Το ζεσατίνουμε πολύ ελαφρά και το απλώνουμε στα μαλλιά μας, αλλά και στο δέρμα του κρανίου μας. Είναι ιδανική μάσκα για μαλλιά θαμπά και ξηρά που έχουν χάσει την ελαστικότητα τους. Όσο περισσότερο την κρατήσετε στο κεφάλι σας, τόσο το καλύτερο. Εγώ τυλίγω τα μαλλιά μου με μια μεμβράνη, μετά από πάνω τυλίγω μια πετσἐτα και κοιμάμαι με αυτή. Το πρωί μετά από ένα καλό λούσιμο, τα μαλλιά είναι απαλά και λαμπερά σαν παιδικά.\nΗ δεύτερη μάσκα είναι αυτή με το μέλι και το γάλα. Επίσης για μαλλιά ξηρά, θαμπά και με ανάγκη αναδόμησης. Χρειαζόμαστε Μισή κούπα γάλα (ή γιαούρτι), ασπράδι από 1 αυγό, 1 κουταλια της σουπας μέλι. Αν τα μαλλιά σας είναι πολλά και μακριά διπλασιάστε ή τριπλασιάστε τις δόσεις. Πρώτα χτυπήστε το ασπράδι κι όταν αφρατέψει προσθέστε τα υπόλοιπα υλικά. Φοράμε τη μάσκα αυτή για 20 περίπου λεπτά.\nΤις μάσκες μπορούμε να τις κάνουμε 2 φορές το μήνα γαι να φροντίζουμε τα μαλλάκια μας και να τα χαιρόμαστε υγιή και λαμπερά.


παναιτωλικός-ΠΑΣ 1-0! Έχασε το ποδόσφαιρο… | Blue Vayeros\nΗττήθηκε με 1-0 η αγαπημένη μας ομάδα στο Αγρίνιο από την ομάδα του παναιτωλικού, έπειτα από έναν αγώνα που δεν θύμιζε σε τίποτε τα ντέρμπι των περασμένων χρόνων, καθώς διεξήχθηκε μπροστά σε λίγους φιλάθλους και χωρίς παλμό από την κερκίδα. Φυσικά δεν είχαμε καμιά απαίτηση, για καλή διαιτησία από τον κ. Σέζο… Πέναλτι γιοκ και πάλι…Ο προπονητής της ομάδας μας κ. Πετράκης επέλεξε να παρατάξει τους παρακάτω ποδοσφαιριστές για την αρχική ενδεκάδα:\nΜπουκουβάλας,Τζημόπουλος, Μιχαήλ, Αποστολόπουλος\nΓαρουφαλιάς, Γιάκος,Μανθάτης, Βιδάλ, Χαλκιαδάκης, Κόντε.\nΤο σύστημα με 4 αμυντικούς από τον κύριο Πετράκη, ήταν η επιλογή για να έχει η ομάδα μας περισσότερη επιθετικότητα…\nΟ αγώνας ξεκίνησε με την ομάδα μας να έχει την κυκολοφορία της μπάλας και τον έλεγχο του κέντρου, καθώς η ομάδα του παναιτωλικού, επέλεξε να περιμένει στο χώρο της αμυνά της.\nΟ ΠΑΣ προσπάθησε στα πρώτα λεπτά να πετύχει το γκολ, που θα ανοίξει το σκορ, αλλά δεν ήταν ουσιαστικός, παρόλη την κατοχή της μπάλας που είχε. Οι προσπάθειές μας σταματούσαν στην μεγάλη περιοχή της αντίπαλης ομάδας, που περίμενε, χωρίς να δείχνει ότι έχει την διάθεση να ανοιχθεί και να ρισκάρει.\nΟ τρόπος παιχνιδιού, που επέλεξε ο κ. Δέλλας, φάνηκε να τον δικαιώνει καθώς στο 14΄λεπτό, η ομάδα του στην πρώτη ουσιαστικά επίθεσή της, ευτύχησε να προηηθεί στο σκορ. Από ένα βολέ του τερματοφύλακα της ομάδας μας, η μπάλα χάθηκε στον χώρο της μεσαίας γραμμής, με υποψία φάουλ, οι παίκτες του παναιτωλικού βγήκαν στην επίθεση και με σχετική ευκολία, πέτυχαν το γκολ…\nΑυτό έκανε πιο εύκολο τον αμυντικό τρόπο που είχε επιλέξει στον αγώνα, καθώς οι παίκτες της ομάδας του Αγρινίου, πλέον είχαν μόνο αμυντικές βλέψεις, και με συχνές πτώσεις των παικτών της, διέκοπταν τον ρυθμό του αγώνα και κατάφεραν να κρατήσουν μακριά από την εστία τους παίκτες του ΠΑΣ ΓΙΑΝΝΙΝΑ.\nΟ ΠΑΣ δεν είχε την τύχη ή την ικανότητα, να πετύχει το γκολ, στις φάσεις που κατάφερε να διασπάσει την αντίπαλη άμυνα, με καλύτερη αυτή του Κόντε στο 27΄λεπτό.\nΗ ομάδα μας, αδικείται από το σκορ του πρώτου ημιχρόνου, καθώς έδειξε ότι ήταν ανώτερη, απέναντι σε μια ομάδα με σαφείς αμυντικούς προσανατολισμούς και με σαφή πρόθεση να ροκανίσει τον χρόνο και να καταστρέψει το πιχνίδι μας.\nΣτο δεύτερο ημίχρονο η ομάδα μας μπήκε με την ίδια λογική, προσπαθώντας να δημιουργήσει επιθετικά και να φτάσει στην ισοφάριση. Ο διαιτητής έχοντας εντελώς διαφορετική άποψη, μετέτρεψε το πέναλτι στο 46′ λεπτό. όταν ο Μοράρ βρίσκεται καθαρά εντός περιοχής και η μπάλα βρήκε καθαρά επίσης στο χέρι του, σε φάουλ εκτός περιοχής…. Συνηθισμένα τα βουνά από τα χιόνια… σιγά μην πάρουμε πέναλτυ…\nΗ φάση αυτή είναι σημαντικότατη, καθώς έγινε στο πρώτο μόλις λεπτό του δευτέρου ημιχρόνου και σίγουρα θα άλλαζε την ροή του….\nΚόκκινη κάρτα στο 53′ λεπτό στον Αποστολόπουλο… απλά και όμορφα…\nΔιακιολογημένη καθώς ο ποδοσφαιριστής μας είχε παραβατική συμπεριφορά… Η μισή αλήθεια όμως καθώς\nο Μπράβο του ρίχνει πρώτος κεφαλιά κουτουλιά\nΚαι γροθιά αριστερά στα πλευρά του Αποστολόπουλου\nΦυσικά η συμπεριφορά του πάικτη του παναιτωλικού πέρασε απαρατήρητη… από τον διαιτητή…\nΗ κόκκινη στον Αποστολόπουλο ήταν δίκαιη για τον διαιτητή, καθώς ο ποδοσφαιριστής μας κακώς αντέδρασε, αλλά με κόκκινη έπρεπε να τιμωρηθεί σαφέστατα και ο ποδοσφαιριστής του παναιτωλικού….\nΟ διαιτητής βέβαια θα έπρεπε να έχει και την ίδια ευαισθησία στην τήρηση των κανονισμών όταν στο 17′ λεππτό έδειξε κίτρινη στον Μοράρ, που πήγε με τις τάπες πάνω στον Βιδάλ. Ήταν μαρκάρισμα για απευθείας κόκκινη!\nΗ ομάδα μας έχοντας το αριθμητικό μειονέκτημα, δυσκολεύτηκε ακόμη περισσότερο στο άνοιγμα της αντίπαλης σφιχτής άμυνας…\nΟ Μανθάτης γυρίζει να καλύψει την θέση του δεξιού μπακ, και στο 57’λεπτό, γίνεται η πρώτη αλλαγή για την ομάδα μας, καθώς ο Νικολιάς μπάινει στη θέση του.\nΣτο 62΄λεπτό ο Λίλα παίρνει την θέση του Γαρουφαλιά. Ο ΠΑΣ συνεχίζει να πιέζει και να προσπαθεί να φτάσει στην ισοφάριση. Οι παίκτες του παναιτωλικού σύμφωνα με την προσφιλή τους συνήθεια άρχισαν να πέφτουν κάτω και να ροκανίζουν τον χρόνο….\nΣτο 72΄λεπτό ο Χέλκβιστ μπαίνει στη θέση του Γιάκου, ολοκληρώνοντας έτσι τις αλλαγές για την ομάδα μας. Η πίεση των παικτών αυξάνεται και χάνεται ακόμη μια μεγάλη ευκαιρία στο 78’λεπτό όταν σε σέντρα του Μπουκουβάλα,από τα αριστερά, ολομόναχοι οι Χέλκβιστ και Κόντε, ο Σουηδός έστρωσε με το στήθος στον Ισπανό που στόπαρε κι αυτός με το στήθος και σούταρε άτσαλα κοντά στο ημικύκλιο, αλλά έστειλε την μπάλα άουτ.\nΟι διαιτητικές παραφωνίες συνεχίστηκαν και στο δεύτερο λεπτό των καθυστερήσεων ο Νικολιάς, υποδεικνύεται σε θέση όφ-σάιντ μετά από το σουτ του Λίλα.\nΟ παίκτης όπως φαίνεται και στην φωτό, καλύπτεται καθαρά….\nΤο αν ο διαιτητής έπαιζε για την ομάδα του παναιτωλικού ή έπαιζε για άλλη ομάδα είναι κάτι που το γνωρίζει ο ίδιος. Το αποτέλεσμα ήταν το ίδιο… αδίκησε την ομάδα μας ο κ. Σέζος…\nΟ ΠΑΣ σήμερα αδικείται από το αποτέλεσμα, καθώς ήταν καλύτερος σε όλη τη διάρκεια του αγώνα, έδειξε διάθεση να παίξει σωστό ποδόσφαιρο, αλλά οι συνθήκες του αγώνα δεν του επέτρεψαν να φύγει από το Αγρίνιο με βαθμολογική συγκομιδή. Οι ελπίδες πεντάδα μπορεί να υπάρχουν, αλλά σίγουρα με τέτοιες διαιτησίες είναι πολύ δύσκολο η ομάδα μας να πετύχει αυτόν το στόχο.\n…. Δεν θα ασχοληθούμε με τραγελαφικά που συμβαίνουν στο χώρο της αθλητικής δικαιοσύνης…\n….Αναφέρονται αναλυτικά στο forum μας από τον Τεό και είναι απολύτως εύκολο να καταλάβει ο καθένας τι ακριβώς γίνεται…\n….Θα ασχοληθούμε όμως με την απόφαση του Βασιλειάδη να απαγορεύσει την επίσημη μετακίνηση των οπαδών μας στο Αγρίνιο…\n…Παρασκευή πρωί…. πήρε την μεγάλη κομβική απόφαση της απαγόρευσης… σώζοντας έτσι το ελληνικό ποδόσφαιρο από την καταστροφή … αν είναι δυνατόν…\n….Οι Blue Vayeros προχώρησαν σε ανακοίνωση…\n….Εξαντλείται η υπομονή και φυσιολογικά δεν μπορούμε να ανεχτούμε άλλο, την υποκρισία και τον στρουθοκαμηλισμό του…\n…. Απλή, μικρή και περιεχτικότατη η ανακοίνωση…\n…. Δεν οπλοφορούμε\nΔεν πουλάμε πρέζα\nΔεν είμαστε τζογαδόφατσες…\nΔεν μπορούμε να δούμε εκτός την αγαπημένη μας ομάδα.\nΚΑΛΗΝΥΧΤΑ ΣΑΣ κ. ΒασιλειΑΔΗ…\n… Οι απαγορέυσεις είναι κάτι που το έχουμε ζήσει πολλές φορές και στο παρελθόν… Μέχρι και προσκλητήρια γάμου είχαμε τυπώσει για να πάμε πριν από χρόνια στην Καβάλα…\n… Παρά την απαγόρευση οπαδοί μας ταξίδεψαν στην πόλη του Αγρινίου…\n… Άδειο και φυσικά δεν θύμιζε τίποτα από τα παλιά χρόνια…\n…Οι φωτό είναι οι καλύτεροι μάρτυρες…\n…Αυτή είναι η εικόνα που δεν έδειξε συνδρομητική τηλεόραση… καθώς από εκεί ήταν οι κάμερες της…\n…Ίσως να φταίει και η ώρα για την πολύ μικρή προσέλευση στο γήπεδο…\n… Φυσικά ο τρόπος για να διασπάσει κάποιος την απαγόρευση της μετακίνησης πάντα υπάρχει αν το θελεις πραγματικά…\n…. Έτσι λοιπόν και έγινε…. με άνεση περάσαμε τα μπλόκα της αστυνομίας, καθώς δεν μπορεί να σου απαγορεύσει την είσοδο στην πόλη…\n….Έπεσε το αναγκαίο ψαχτήρι στα αυτοκίνητα… αλλά μέχρι εκεί…\n…. Σημείωσαν τις πινακίδες και απλά έκαννα την καταγραφή τους σε όσα αυτοκίνητα είχαν γιαννιώτικες πινακίδες.\n…. Η προμήθεια των εισιτηρίων… χωρίς ουρές, καθώς τάχιστα 5 ταμεία εξυπηρετούσαν τους φιλάθλους…\n…. Στο γήπεδο μια από τα ίδια… Πάντα σε αυτήν την πόλη υπάρχουν άνθρωποι, οι οποίοι δεν έχουν καμιά επαφή με την έννοια της ελληνικής φιλοξενίας….\n….Αυτό που καταλάβαμε πάντως είναι ότι αυτοί έχουν απορριφθεί από πολλούς πλέον που έχουν διαφορετική άποψη…\n…. Το άλλο να λες και άλλο να πράττεις σίγουρα δεν είναι στα συν…\n… Διαιτησία και ΠΑΣ ΓΙΑΝΝΙΝΑ…. άλλη μια σταθερή αξία και αυτό…\n… Χωρίς πέναλτυ φέτος….\n…Φάγαμε την πρώτη κόκκινη για φέτος… Θα έρθει η ώρα που θα πάρουμε και το πρώτο πέναλτυ, όταν ο αγώνας δεν θα έχει βαθμολογικό ενδιαφέρον… Έτσι είναι αυτά…\n…. Η τηλεπτική στέγη που πρόσφερε το συνδρομητικό κανάλι στην ομάα μας, απλά έδειξε την τηλεθέαση που έχει η ομάδα μας, καθώς αυτή είναι μετρήσιμη…\n… Λογικό είναι…. μπορεί το γήπεδο να μην γεμίζει, αλλά οι τηλεθεατές που προτιμούν την ομάδα μας είναι πολλοί….\n….Την πίτα του λέοντος …. το μαμό…. το πήραν οι 3 μεγάλοι…\n….εμείς πήραμε όσα παίρναμε και ίσως λίγα παραπάνω… Το μεγάλο κέρδος βέβαια είναι η σιγουριά…. που δεν την έχουν οι άλλες ομάδες…\n….φυσικά το πρωτάθλημα της επόμενης χρονιάς θα έχει πρόβλημα, γιατί μάλλον δεν πρόκειται να ξεκινήσει αν δεν βρούνε τηλεοπτική στέγη και οι υπόλοιπες ομάδες….\n….Μεγάλη Τετάρτη ο αγώνας που είχε αναβληθεί…. με τον Απόλλωνα….\n…Πάτημα στον λαιμό…. από τους ποδοσφαιριστές μας…\nΤο ρεπορταζ και οι συνεντεύξεις από το site super-fm του κ. Γιαννάκη:\nΑργότερα το υπόλοιπο ρεπορτάζ. Καλό σας απόγευμα.\nΔεν ήταν για ήττα σήμερα η εικόνα του ΠΑΣ Γιάννινα, ωστόσο δεν μπόρεσε να εκμεταλλευτεί το γεγονός ότι είχε την κατοχή της μπάλας και ήλεγχε το ματς. Η φάση με τους Χέλκβιστ και Κόντε ήταν η σημαντικότερη για τον ΠΑΣ στην επανάληψη να πάρει τουλάχιστον τον βαθμό της ισοπαλίας.\nΟι τελικές προσπάθειες ήταν 3(2) – 7(2) και η κατοχή μπάλας 49%-51%\nΝίκη για τον Παναιτωλικό. Ο ΠΑΣ χάνει πλέον πολύ σημαντικό έδαφος για την πεντάδα και τον προσπερνάει και ο Παναιτωλικός.\nΔεν υπήρχε κανένα οφσάιντ στη φάση του Νικολιά που είχε πάρει το ριμπάουντ μέσα στην περιοχή και σούταρε, αλλά τελείωσε αδύναμα το σουτ όταν άκουσε το σφύριγμα.\n92′ Πολύ μακρινό και πολύ δυνατό σουτ του Λίλα, ο Κυριακίδης έδειξε να αιφνιδιάζεται και απέκρουσε ασταθώς, στη συνέχεια ο Νικολιάς υποδείχτηκε σε θέση οφσάιντ.\nΌλα για όλα ο ΠΑΣ στις καθυστερήσεις. Κλείστηκε πίσω ο Παναιτωλικός.\nΚίτρινη στον Ιταμπέλ που τραυματίστηκε. Ο Παναιτωλικός θα τελειώσει το ματς με 10 παίκτες κι αυτός.\nΟ Ιταμπέλ άπλωσε το πόδι να προλάβει έξοδο του Βελλίδη και τον χτύπησε άσχημα στο στήθος. Πεσμένοι και οι δύο παίκτες.\nΦτάσαμε στο 83′, ο ΠΑΣ το παλεύει ακόμα και με 10 παίκτες, αλλά δεν έχει και λίγη τύχη σήμερα.\n78′ Σέντρα του Μπουκουβάλα, ολομόναχοι οι Χέλκβιστ και Κόντε, ο Σουηδός έστρωσε με το στήθος στον Ισπανό που στόπαρε κι αυτός με το στήθος και σούταρε άτσαλα κοντά στο ημικύκλιο, αλλά έστειλε την μπάλα άουτ. Μάλλον αιφνιδιάστηκε ο Κόντε, νομίζοντας ότι θα τελείωνε μόνος του τη φάση ο Χέλκβιστ. Τεράστια ευκαιρία να ισοφαρίσει ο ΠΑΣ.\n74′ ΑΛΛΑΓΗ ΓΙΑ ΤΟΝ ΠΑΝΑΙΤΩΛΙΚΟ. Στη θέση του τραυματία Μοράρ ο Βακράκος. Και οι τρεις αλλαγές ήταν αναγκαστικές για τον Δέλλα.\n73′ Ωραία ενέργεια του πολύ δραστήριου Νικολιά, έδωσε στον Χαλκιαδάκη που το σκέφτηκε αρκετά, τελικά το σουτ κόντραρε και ο Κυριακίδης μπλόκαρε μπροστά από τον Κόντε.\n72′ ΑΛΛΑΓΗ ΓΙΑ ΤΟΝ ΠΑΣ. Ο Χέλκβιστ στη θέση του Γιάκου.\nΟ Μοράρ είναι κι αυτός τραυματίας και ετοιμάζει Βακράκο ο Δέλλας.\n71′ ΑΛΛΑΓΗ ΓΙΑ ΤΟΝ ΠΑΝΑΙΤΩΛΙΚΟ. Στη θέση του τραυματία Ντίας ο Κλέσιο.\nΣυνεχίζει να έχει κατοχή μπάλας ο ΠΑΣ, αλλά δύσκολα δημιουργεί κινδύνους.\nΣυνεχίζει να έχει τον έλεγχο του ματς ο ΠΑΣ, παρότι παίζει με 10. Να σημειωθεί ότι ο Αποστολόπουλος έγινε ο πρώτος παίκτης του ΠΑΣ την τρέχουσα σεζόν που βλέπει κόκκινη σε αγώνα πρωταθλήματος.\n63′ ΑΛΛΑΓΗ ΓΙΑ ΤΟΝ ΠΑΝΑΙΤΩΛΙΚΟ. Ο Ίταμπελ στη θέση του τραυματία Μάζουρεκ.\nΚόρνερ για τον ΠΑΣ.\n62′ ΑΛΛΑΓΗ ΓΙΑ ΤΟΝ ΠΑΣ. Ο Λίλα στη θέση του Γαρουφαλιά\n61′ Σέντρα του Νικολιά, δυνατή κεφαλιά του Κόντε, η μπάλα άουτ.\nΕτοιμάζεται ο Λίλα στη θέση του Γαρουφαλιά\nΚαι τώρα δεξί μπακ ο Νικολιάς.\n57′ ΑΛΛΑΓΗ ΓΙΑ ΤΟΝ ΠΑΣ. Ο Νικολιάς στη θέση του Μανθάτη.\nΟ Μανθάτης προσωρινά δεξί μπακ.\nΜε 10 ο ΠΑΣ, δυσκολεύουν τώρα τα πράγματα, καθώς απομένουν 35 λεπτά και ο ΠΑΣ πρέπει να κάνει ολική ανατροπή.\n53′ Κόκκινη στον Αποστολόπουλο!\nΟ Αποστολόπουλος χτύπησε στο πρόσωπο τον αντίπαλό του. Δικαιολογημένη η κόκκινη. Λογικά θα υπάρξουν και 2-3 αγωνιστικές τιμωρίας.\nΈχει μπει πολύ δυνατά ο ΠΑΣ στην επανάληψη, αλλά ο Σέζος δεν λέει να δώσει πέναλτι.\n52′ Σέντρα του Χαλκιαδάκη από αριστερά, ο Κυριακίδης μπλόκαρε προ του Γιάκου που ακολουθούσε τη φάση.\n48′ Στο φάουλ που εκτέλεσε ο Κόντε, η μπάλα κόντραρε πάνω στο τείχος, πέρασε από πίσω, βγήκε ο Κυριακίδης και μπλόκαρε. Υπάρχει υποψία ότι η μπάλα έχει βρει σε χέρι παίκτη του τείχους.\nΠεντακάθαρα μέσα από τη γραμμή. Ήταν πέναλτι.\nΚέρδισε φάουλ πάνω στη γραμμή ο ΠΑΣ σε χέρι του Ντίας\nΚόρνερ κέρδισε ο ΠΑΣ\nΜε Παναιτωλικό στη σέντρα ξεκίνησε το ματς\nΜε ίδιες ενδεκάδες οι δύο ομάδες.\nΟ ΠΑΣ πρέπει να φτάσει στην ανατροπή για να έχουν βαθμολογικό ενδιαφέρον οι επόμενοι 5 αγώνες του.\nΒγαίνουν ξανά οι ομάδες για το β’ ημίχρονο.\nΟι τελικές του α’ μέρους ήταν 2(2) – 4(1) και η κατοχή μπάλας στο 49%-51%\nΑν και πατούσε καλύτερα ο ΠΑΣ Γιάννινα, έφαγε ένα γκολ ουσιαστικά στη μοναδική πολύ μεγάλη ευκαιρία των γηπεδούχων.\n2 λεπτά καθυστερήσεων. Πεσμένος ο Γιαννιώτης όμως στον αγωνιστικό χώρο.\n43′ Ο Κόντε προσπάθησε να κάνει γυριστό σουτ, η μπάλα βρήκε και σε αντίπαλο, άλλαξε πορεία, αλλά ο Κυριακίδης μπλόκαρε.\n42′ Κόρνερ για τον ΠΑΣ. Το 3ο. Πέρασε η μπάλα.\nΗ κάρτα που πήρε στις αρχές του ημιχρόνου ο Γαρουφαλιάς ήταν η 7η φετινή και θα χάσει 2 από τα 4 επόμενα παιχνίδια.\n39′ Ο Γιάκος δεν μπόρεσε να διώξει την μπάλα έξω από την περιοχή, αυτή στρώθηκε στον Ρόσα που έπιασε ένα δυνατό σουτ, αλλά ο Βελλίδης μπλόκαρε στη δεξιά πλευρά της εστίας του. Ουσιαστικά η μοναδική φάση του Παναιτωλικού πλην του γκολ.\nΚάποιοι τραυματισμοί Χαντάκια και Ντίας έχουν ρίξει τον ρυθμό τα τελευταία λεπτά.\n36′ Σέντρα από δεξιά, ο Κόντε επιχείρησε ένα σουτ εκτός ισορροπίας και με πλάτη στο τέρμα, η μπάλα άουτ.\n35′ Γύρισμα του Χαλκιαδάκη σε κόρνερ ο Μαρινάκης προ του Κόντε. Στην εκτέλεση του κόρνερ που έγινε γρήγορα, κεφαλιά του Κόντε άουτ.\n34′ Κίτρινη στον Χαλκιαδάκη\n27′ Πολύ καλή στιγμή για τον ΠΑΣ, ο Γιάκος πέρασε την πάσα στον Κόντε, αυτός σχεδόν εν στάσει έκανε το σουτ, που έφυγε ελάχιστα πάνω από το οριζόντιο δοκάρι. Η πιο μεγάλη φάση του ΠΑΣ στο ματς.\nΣυνεχίζει να έχει κατοχή μπάλας ο ΠΑΣ στο πρώτο 25λεπτο, αλλά ακόμα δεν έχει απειλήσει την εστία του Κυριακίδη με την πολύ μεγάλη φάση.\n21΄Ο Χαλκιαδάκης ξέφυγε πολύ ωραία από αριστερά, σέντραρε χαμηλά στην περιοχή, αλλά δεν βρέθηκε παίκτης του ΠΑΣ στην πορεία της μπάλας.\n20′ Σε σέντρα στην περιοχή του ΠΑΣ από τον Ντίας, ο Αποστολόπουλος πήγε να κοντρολάρει με το πόδι, αυτή αναπήδησε και βρήκε στο χέρι του, αλλά ο διαιτητής θεώρησε το χέρι ακούσιο.\n17′ Κίτρινη στον Μοράρ, που πήγε με τις τάπες πάνω στον Βιδάλ. Ήταν μαρκάρισμα για απευθείας κόκκινη!\nΟ ΠΑΣ στεκόταν εξαιρετικά ως το γκολ στο γήπεδο, κυκλοφορούσε την μπάλα, προσπάθησε να απειλήσει και σε 1-2 περιπτώσεις και τελικά ήρθε ένα γκολ από το πουθενά.\n14′ ΓΚΟΛ 1-0 ο Παναιτωλικός\nΚοιμήθηκε η άμυνα του ΠΑΣ, ο Μάζουρεκ πέρασε κάθετη στον Ντίας, αυτός έκανε κάτι σαν σέντρα σουτ από δεξιά μέσα από την περιοχή και η μπάλα έφτασε στον Μάρκος Πάουλο που πέτυχε το γκολ. 1-0!\n12′ Γύρισμα του Μπουκουβάλα προς τον Χαλκιαδάκη, ο Χαντάκιας έβγαλε εκτός ισορροπίας τον επιθετικό του ΠΑΣ.\nΣτο κόρνερ ο Μιχάι έχει σπρώξει από πίσω τον Μιχαήλ που έχει πέσει κάτω. Στην κρίση του διαιτητή η φάση, που θα μπορούσε να δώσει και πέναλτι.\n10 Κόρνερ για τον ΠΑΣ. Πέρασε η μπάλα απ’ όλους.\n8′ Κίτρινη στον Γαρουφαλιά που σήκωσε ψηλά το πόδι του με τον Ρόσα να έρχεται από πίσω του και να προσκρούει στον μέσο του ΠΑΣ.\n6′ Καλή ανάπτυξη του ΠΑΣ Γιάννινα, σέντρα του Μανθάτη, όχι καλή κεφαλιά από τον Χαλκιαδάκη που ήταν πιο μπροστά από το σημείο του πέναλτι, αλλά έστειλε την μπάλα πάνω από την εστία του Κυριακίδη.\nΣτο πρώτο πεντάλεπτο ο ΠΑΣ έχει τον έλεγχο και την κατοχή μπάλας.\nΞεκίνησε το ματς με τον ΠΑΣ στη σέντρα\nΜε κόντρα τον ήλιο ο Παναιτωλικός στο α’ ημίχρονο\nΠαρατάχθηκαν οι δύο ομάδες\nΜάλιστα το τελευταίο του ματς ήταν πριν 1 μήνα σχεδόν, αφού έπαιξε στην Κέρκυρα 3 Μαρτίου!\nΟ Παναιτωλικός προέρχεται από δύο εκτός έδρας ήττες σε Ριζούπολη και Πηγάδια. O ΠΑΣ Γιάννινα έχει ένα ματς λιγότερο, αυτό με τον Απόλλωνα το οποίο θα διεξαχθεί την Μ. Τετάρτη στα Γιάννενα. Στα δύο προηγούμενα παιχνίδια του είχε ισοπαλίες 0-0 με τον Λεβαδειακό και 1-1 με τον ΑΟΚ Κέρκυρα.\nΟπαδοί του ΠΑΣ Γιάννινα μπορεί να μη βρίσκονται στη θύρα 3, αλλά είναι αρκετοί εκείνοι που έχουν επιλέξει να καθίσουν με φιλάθλους του Παναιτωλικού στην κεντρική κερκίδα.\nΚρίσιμο το παιχνίδι για τον ΠΑΣ, που αν θέλει να ελπίζει για πεντάδα σήμερα πρέπει να νικήσει, αλλιώς θα εξαρτάται από τα αποτελέσματα των άλλων.\nΠαναιτωλικός: Κυριακίδης, Μπράβο, Μάζουρεκ, Ρόσα, Ντίας, Πάουλο, Μαρινάκης, Χαντάκιας, Μιχάι, Μοράρ, Γιαννιώτης\nΣττον πάγκο είναι οι: Κουσιάδης, Ίταμπελ, Κλέσιο, Τσοκάνης, Μύγας, Βακράκος, Βασιλούδης\nΠΑΣ Γιάννινα: Βελλίδης, Μπουκουβάλας, Μιχαήλ, Γιάκος, Τζημόπουλος, Κόντε, Χαλκιαδάκης, Γαρουφαλιάς, Μανθάτης, Βιδάλ, Αποστολόπουλος\nΣτον πάγκο είναι οι: Περιστερίδης, Λίλα, Μπέριος, Τσικάρσκι, Χέλκβιστ, Σκόνδρας, Νικολιάς\nΟ Γιάννης Πετράκης δεν έχει άλλη επιλογή από το να «χτυπήσει» το ματς σήμερα για τη νίκη, γι’ αυτό και διατηρεί το 4-4-2 με ρόμβο, με μόνη αλλαγή σε σχέση με την πιθανή ενδεκάδα που είχαμε δώσει στο πρωινό μας ρεπορτάζ, τον Γαρουφαλιά στο βασικό σχήμα αντί του Λίλα.\nΜαζί θα παρακολουθήσουμε το παιχνίδι του Παναιτωλικού με τον ΠΑΣ Γιάννινα για την 26η αγωνιστική της Super League\nΣτην καλή εικόνα της ομάδας του, παρά την ήττα, στάθηκε ο Γιάννης Πετράκης. Ο τεχνικός του ΠΑΣ είπε ότι οι παίκτες του ήταν καλοί και δεν επέτρεωαν στον Παναιτωλικό να φανεί σήμερα απειλητικός. Τέλος δήλωσε στενοχωρημένος που το αποτέλεσμα δεν επέτρεψε να κάνει η ομάδα ένα σημαντικό βήμα για το κάτι παραπάνω.\n«Πιστεύω ότι ήταν ένα άδικο αποτέλεσμα για μας σήμερα. Ξέραμε ότι είχαμε να παίξουμε με μια καλή και ποιοτική ομάδα. Παρόλα αυτά νομίζω ότι ελέγχαμε και στα 90 λεπτά τον αγώνα. Κάναμε προϋποθέσεις και κάναμε ευκαιρίες. Είχαμε τον έλεγχο και με 11 παίκτες και 10 παίκτες όταν είχαμε την αποβολή στο ξεκίνημα του β΄ μέρους. Μας αφήνει μεγάλη στεναχώρια αυτό το ματς γιατί είχαμε τη δυνατότητα να κάνουμε ένα βήμα παραπάνω. Αυτό όμως είναι κάτι που συμβαίνει στο ποδόσφαιρο, δεν κερδίζει πάντα ο καλύτερος. Οι παίκτες μου έκαναν πολύ μεγάλη προσπάθεια και νομίζω ότι ήμασταν καλοί σε όλες τις φάσεις του αγώνα. Μια ποιοτική ομάδα την περιορίσαμε και δεν είχε ευκαιρίες, παρά μόνο το γκολ και ένα ακόμα σουτ που προήλθε από λάθος δικό μας. Για όλα αυτά είμαστε στεναχωρημένοι, αλλά από την άλλη πλευρά είμαστε ευχαριστημένοι από την εικόνα της ομάδας, την οποία κρατάμε σαν παρακαταθήκη για τα υπόλοιπα πέντε παιχνίδια που έχουμε μέχρι να τελειώσει η χρονιά.\nΟ Τραϊανός Δέλλας ανέφερε ότι το σύστημα του ΠΑΣ Γιάννινα ανάγκασε τους ποδοσφαιριστές του να δώσουν χώρο στους φιλοξενούμενους. Αντίθετα, ο Γιάννης Πετράκης χαρακτήρισε άδικο το αποτέλεσμα μετά την ήττα με 1-0 από τον Παναιτωλικό, ωστόσο είναι ευχαριστημένος από την εικόνα της ομάδας του.


Παιδικά - Φόρεμα αμάνικο πλισέ μεταλλιζέ - Orchestra GR\nΠαιδικά - Φόρεμα αμάνικο πλισέ μεταλλιζέ\nΠαιδικά - Φόρεμα αμάνικο πλισέ μεταλλιζέ - Orchestra\nΚΩΔ. : NM2413\nΘα κάνετε σίγουρα αίσθηση τις γιορτές με αυτό το υπέροχο φόρεμα πλισέ μεταλλιζέ για πρωτότυπο λουκ!\nΦόρεμα αμάνικο πλισέ μεταλλιζέ. Στρογγυλή λαιμόκοψη. Άνοιγμα με φερμουάρ στην πλάτη. Επικαλυπτόμενα ασύμμετρα υφάσματα.


Γλωσσικά Σιδεράκια για Ενήλικες και Εφήβους | Vrisko Blog\nΗ ορθοδοντική δίνει την λύση στα αισθητικά και λειτουργικά προβλήματα των δοντιών, μάθε τα πάντα για τα γλωσσικά σιδεράκια από τον Ορθοδοντικό κ. Δημήτρη Γαλακτόπουλο...\nΗ ορθοδοντική είναι η ειδικότητα της οδοντιατρικής που ασχολείται με το χαμόγελο την καλαισθησία αλλά και την καλή λειτουργία του στοματογναθικού συστήματος συνολικά.\nΠαραδοσιακά ο ορθοδοντικός χρησιμοποιεί σιδεράκια (άγκιστρα) που συγκολλώνται στην εξωτερική επιφάνεια των δοντιών και σύρματα που δένονται στη σχισμή των αγκίστρων. Με αυτά τα εργαλεία και την εναλλαγή συρμάτων από ελαστικά σε σκληρότερα επιτυγχάνει την σταδιακή μετακίνηση των δοντιών στην επιθυμητή θέση.\nΣτην Ελλάδα υπάρχει η στρεβλή άποψη ότι η ορθοδοντική είναι μόνο για τα παιδιά και οι ενήλικες που δεν διόρθωσαν τα δόντια τους σε μικρή ηλικία διστάζουν να το αποφασίσουν.\nΗ αντίληψη αυτή είναι λανθασμένη, καθώς η ορθοδοντική μπορεί να διορθώσει προβλήματα αισθητικά και λειτουργικά σε όλες τις ηλικίες και επιπρόσθετα υπάρχουν περιπτώσεις όπου η μετακίνηση δοντιών και η διάνοιξη ή το κλείσιμο χώρων, μπορεί να γλιτώσει τον ενήλικα ασθενή από μια εκτεταμένη προσθετική αποκατάσταση (γέφυρα, εμφύτευμα) ή την απονεύρωση ενός δοντιού (λόγω εκτεταμένου τροχίσματος).\nΈνας από του κυριότερους λόγους όμως, που αποτρέπει τους ενήλικες από το να αποφασίσουν να βάλουν σιδεράκια, ακόμα και αν έχουν πειστεί ότι χρειάζεται πραγματικά και ότι θα βελτιώσει την εμφάνιση και την μακροζωία των δοντιών τους, είναι το ότι δεν θέλουν να φαίνονται. Σε κάποιες περιπτώσεις επίσης είναι και σχεδόν απαγορευτικό λόγω της δουλειάς τους, όταν η προσωπική επαφή και παρουσία γενικότερα παίζουν σημαντικό ρόλο, όπως στους ελεύθερους επαγγελματίες διαφόρων ειδικοτήτων. Η σύγχρονη ορθοδοντική έχει την λύση στο αισθητικό κομμάτι της θεραπείας καθώς τα σιδεράκια μπορούν να τοποθετηθούν και στην εσωτερική επιφάνεια των δοντιών, όπου δεν φαίνονται καθόλου. Κανείς δεν θα γνωρίζει ότι τα φοράτε ακόμα και αν δουλεύετε στην τηλεόραση. Για να δει κάποιος τα σιδεράκια σας θα πρέπει να ανοίξετε πολύ το στόμα σας και να γείρετε πίσω ώστε να αποκαλύψετε την εσωτερική επιφάνεια των δοντιών σας.\nΤα γλωσσικά σιδεράκια λειτουργούν ακριβώς όπως τα παραδοσιακά σιδεράκια και τοποθετούνται σε ενήλικες αλλά και εφήβους.\nΜπορούν να αντιμετωπίσουν όλα τα περιστατικά που αντιμετωπίζονται με τα παραδοσιακά σιδεράκια.\nΟ χρόνος θεραπείας δεν διαφέρει από τα παραδοσιακά σιδεράκια.\nΑποτελούν μια ιδιαίτερη τεχνική και τα όρια εφαρμογής και το αποτέλεσμα της εξαρτώνται από την τριβή, τις γνώσεις και την εμπειρία του ορθοδοντικού που τα τοποθετεί.\nΤα γλωσσικά σιδεράκια είναι χυτά και κατασκευάζονται αποκλειστικά για τον στόμα του κάθε ασθενή.\nΓίνεται λεπτομερές αποτύπωμα δύο φάσεων (παχύρρευστο και λεπτόρρευστο υλικό) το οποίο αποστέλλεται σε εξειδικευμένο εργοστάσιο ψηφιοποιείται και σχεδιάζονται τα σιδεράκια πάνω στο ψηφιακό αποτύπωμα.\nΤου Δημήτρη Γαλακτόπουλου, διπλωματούχος Ορθοδοντικός του Πανεπιστημίου του Aarhus, Δανίας, Τηλ: 2810322232, email: dimgala@me.com


Μάρα Δαρμουσλή: Η συγκινητική ανάρτηση μετά τη γέννηση του γιου της| Fay's book\nΣε πελάγη ευτυχίας πλέουν η Μάρα Δαρμουσλή και ο αγαπημένος της, Βασίλης Τσατσάκης, τις τελευταίες ημέρες καθώς κρατούν στην αγκαλιά τους τον καρπό του έρωτά τους. Το ζευγάρι απέκτησε ένα αγοράκι, το οποίο ήρθε στη ζωή τη Δευτέρα 10/1.\nΣήμερα, η Μάρα Δαρμουσλή έκανε την πρώτη ανάρτηση στο προφίλ της στο Instagram μετά τη γέννηση του μωρού της. Η ίδια δημοσίευσε μια φωτογραφία με τον νεογέννητο γιο της και έγραψε ένα συγκινητικό κείμενο.\n«Καλώς ήρθες, σε περιμένουμε καιρό. Μέσα σ’αυτές τις τρελές μέρες που ζούμε, με κορωναϊο και Διομήδη!! Να ζω χώρια από τον πατέρα σου μια εβδομάδα πριν έρθεις, που μου φάνηκε μια αιωνιότητα. Να σε κρατάω με μάσκα, νύχτα μέρα, και μόνο όταν ανοίγεις διάπλατα τα μάτια σου και μοιάζεις να με ψάχνεις για να συμπληρώσεις το παζλ μυρωδιάς και ήχου, τότε και μόνο τότε σε αντικρίζω με κομμένη την ανάσα..\nΟ μπαμπάς σου τρελάθηκε στην πιθανότητα να μη σε κρατήσει τη μέρα που γεννήθηκες. Ευτυχώς,κερδίσαμε την πρώτη μάχη των 2 ημερών. Πρώτη φορά σε όλα σου κι εγώ μαζί σου. Από την αρχή σε όλα, σ’ευχαριστώ. Κι έχω μια αγωνία..Όχι πως θα χάσω τα κιλά, ούτε πότε θα ξαναβρώ τη φόρμα μου, αλλά πως θα γνωριστούμε καλύτερα και γρηγορότερα και πως θα εδραιώσουμε καλύτερα και μακροχρόνια τη σχέση μας και το θηλασμό μας.\nΣας ευχαριστούμε όλους για τα μηνύματα και τα τηλεφωνήματα αγάπης! Ευχαριστώ το μαιευτήριο @rea_maternity και το προσωπικό του για την απεριόριστη φροντίδα τους, το γιατρό μου Κ.Πατσούρα που με βοήθησε να περάσουμε την εγκυμοσύνη και τον τοκετό σε άλλο επίπεδο εξέλιξης και εμπειρίας 15 χρόνια μετά,τη μαία σίφουνα, ενημερωμένη, καθησυχαστική @xristina_giannoula_ και φυσικά το Βασίλη, για σένα θα τα πούμε αργότερα! Η φωτογραφία είναι η πρώτη μας συνάντηση την ώρα του τοκετού», σημείωσε η Μάρα Δαρμουσλή.


Trillium: H νέα τεχνολογία εκτύπωσης από τη Xeikon | GAOnline\nHomeFeaturedTrillium: H νέα τεχνολογία εκτύπωσης από τη Xeikon ...\nTrillium: H νέα τεχνολογία εκτύπωσης από τη Xeikon\nPosted by: GAOnline , Σάββατο, 5 Μαΐου, 2012\nH Trillium προσφέρει ό,τι καλύτερο σε ταχύτητα και κόστη χωρίς να θυσιάζει την ποιότητα εκτύπωσης.\nΗ Xeikon μας αποκάλυψε περισσότερες λεπτομέρειες για το Trillium, τη νέα, καινοτομική της τεχνολογία εκτύπωσης. Η νέα τεχνολογία περικλύει 20 χρόνια γνώσης της ηλεκτροφωτογραφίας (ΕΡ) της Xeikon με ένα νέο σύστημα υγρής απεικόνισης βασισμένο στο High Viscosity Toner (HTV-Τόνερ Υψηλής Ρευστότητας), που μέχρι σήμερα γνωρίζαμε ως Quantum. O μοναδικός συνδυασμός προσφέρει πολύ χαμηλότερα κόστη λειτουργίας σε σημαντικά βελτιωμένες ταχύτητες, ενώ διατηρεί τα υψηλά επίπεδα ποιότητας και οικολογικής αειφορίας των πιεστηρίων που ήδη διαθέτει η Xeikon. Για τους λιθογράφους, αυτό σημαίνει ότι δεν χρειάζεαι πλέον να συμβιβάζουν την ποιόητητα εκτύπωσης για την παραγωγικότητα και τα κόστη. Η τεχνολογία θα εφαρμοστεί πρώτα σε μία σειρά προϊόντων που θα απευθύνονται στις αγορές των εμπορικών εκτυπώσεων και των εκτυπώσεων εντύπων.\n«Τα τελευταία χρόνια, η κοινή λογική ήταν οι λιθογράφοι να επιλέγουν ηλεκτροφωτογραφικά (ΕΡ) πιεστήρια για υψηλή ποιότητα και inkjet για γρήγορες ταχύτητες και χαμηλά κόστη», λέει ο Βιμ Μας, διευθύνων σύμβουλος της Xeikon. «Η τεχνολογία Trillium της εταιρίας μας, αλλάζει αυτό το σκεπτικό μιας και χρησιμοποιεί ό,τι καλύτερα και από τις δύο τεχνολογίες και γεφυρώνει το χάσμα μεταξύ ταχύτητας/κόστους και ποιότητας. Μιλάμε για μία τεχνολογία που βασίζεται σε τόνερ και είναι άνυδρη μη VOC, άρα δίνει τη δυνατότητα εκτύπωση σε μη-επιστρωμένα υλικά. Επιπλέον, είναι πλήρως συμβατή με τις υπάρχουσες τεχνολογίες ανακύκλωσης χαρτιών και έχει τη δυνατότητα να γίνει πλήρως αειφόρα σε ό,τι αφορά το κομμάτι σύστασης του τόνερ».\nΥψηλή ποιότητα εικόνας και ταχύτητα\nΤο Trillium της Xeikon είναι ένα HVT (Τόνερ Υψηλής Ρευστότητας) τόνερ σε έναν υγρό φορέα (ένα φαρμακευτικό λευκό λάδι), το οποίο επιτρέπει να υπάρχουν μόρια τόνερ μεγέθους μόλις 2 μικρά – μέχρι τέσσερις φορές μικρότερα από ό,τι στη ξηρή μορφή του. Αυτό το τόσο μικρό μέγεθος δίνει τη δυνατότητα μεγάλης ανάλυσης και κατά συνέπεια λιγότερη κατανάλωση τόνερ. Η μοναδική εφαρμογή του HVT επιτρέπει τη χρήση των μικρότερων κενών στις ζώνες μεταφοράς, ώστε να παράγεται ένας συνδυασμός υψηλής ποιότητας απεικόνισης και υψηλής ταχύτητας. Ένα άλλο σημαντικό πλεονέκτημα της τεχνολογίας Trillium είναι η δυνατότητα εκτύπωσης εικόνων με μέση και μεγάλη κάλυψη σε υψηλή ποιότητα, κάτι που καθιστά την εκτύπωση ιδιαίτερα κατάλληλη για εφαρμογές εκτύπωσης direct marketing και εμπορικών εκτυπώσεων. Επιπλέον, η τεχνολογία έχει πολλά περιθώρια βελτίωσης στο μέλλον αναφορικά με την ταχύτητα και το πλάτος εκτύπωσης.\nH Xeikon έχει σημαντικές τεχνολογικές πατέντες\nΛόγω της κατοχής σημαντικών πατεντών που αφορούν στο τόνερ και την τεχνολογία, η Xeikon έχει το δικαίωμα να περιλαμβάνει το HVT σε εκτυπωτικά πιεστήρια και να παράγει τα απαραίτητα αναλώσιμα. Πρόσφατες ανακοινώσεις από άλλες εταιρίες δείχνουν ξεκάθαρα τη βιωσιμότητα της τεχνολογίας τόνερ ως μία εναλλακτική στην inkjet και περνάει την ηλεκτροφωτογραφία σε νέα επίπεδα.\nΗ ονομασία “Quantum” ήταν κάτι που χρησιμοποιούνταν εσωτερικά στη Xeikon, περιγράφοντας τη φάση ανάπτυξης του υγρού τόνερ στη διαδικασία ΕΡ, τις πατέντες της οποίας είχε η εταιρία αγοράσει πριν από περίπου δύο χρόνια. Σήμερα, η φάση ανάπτυξης περιγράφεται ως HVT και αποτελεί σημαντικό κομμάτι της Trillium.\nΜία διαδικασία έξι φάσεων\nΗ νέα εκτυπωτική διαδικασία αποτελείται από έξι στάδια: φόρτιση, εμφάνιση και διαγραφή, ανάπτυξη και καθαρισμό, ενδιάμεση μεταφορά, μεταφορά υλικού και σταθεροποίηση του τόνερ. Τα μόρια δεν φορτίζονται κατά την κατασκευή του, αλλά ακριβώς πριν την εκτύπωση. Η Trillium εμπεριέχει μια διαδικασία μεταφοράς και fuse – αντίθετα με τη φάση transfuse άλλων τεχνολογιών. Αυτό έχει σαν αποτέλεσμα την αύξηση της ταχύτητας και μεγαλύτερη ευελιξία στις διαμορφώσεις του ίδιου του μηχανήματος.\nΗ Trillium, όπως εφαρμόζεται από τη Xeikon, είναι απόλυτα συμβατή με εγκαταστάσεις απομελάνωσης και ανακύκλωσης που ήδη έχει η εταιρία. Χρησιμοποιεί επίσης τον ίδιο τύπο πολυεστερικής ρετσίνης που χρησιμοποιούνταν στα ξηρά τόνερ της Xeikon, εμπεριέχοντας ένας φιλικό προς το περιβάλλον καταλύτη, ο οποίος δεν έχει οργανικές ενώσεις κασσίτερου. Και ο φορέας υγρού ανακυκλώνεται στην εκτυπωτική διαδικασία χωρίς εξάτμιση, και έτσι το τόνερ είναι 100% χωρίς VOC. Αφού, μάλιστα, το σημερινό τόνερ σε ένα αλουμινένιο κουτί μπορεί να αντικατασταθεί από βιολογική ρετσίνη και φυτικά έλαια, το νέο τόνερ έχει όλα τα φόντα να γίνει πλήρως οικολογικό.\nH Xeikon θα εφαρμόσει την τεχνολογία Trillium αρχικά σε μία νέα σειρά εκτυπωτών για τις αγορές εμπορικών εκτυπώσεων και εκτυπώσεων document. Η νέα σειρά πιεστηρίων θα λανσαριστεί στην αγορά παράλληλα με τη σειρά ψηφιακών πιεστηρίων 8000.


ΣΕΦΙΛΝΤ ΓΙΟΥΝΑΙΤΕΝΤ | Ειδήσεις, νέα, ενημέρωση, Βαθμολογίες, αποτελέσματα\nΔανεικός στη Σέφιλντ Γιουνάιτεντ παραχωρήθηκε από τη Ρόμα ο Ρόμπιν Όλσεν μιας και δεν βρίσκεται στα πλάνα του Ζοσέ Μουρίνιο.\nto10.gr - 01/09/2021 06:59\nto10.gr - 02/05/2021 23:09\nLIVE: Τότεναμ - Σέφιλντ Γιουνάιτεντ\nLIVE: Τότεναμ - Σέφιλντ Γιουνάιτεντ. Παρακολουθήστε live στις 21:15 την εξέλιξη της αναμέτρησης Τότεναμ - Σέφιλντ Γιουνάιτεντ για την 34η αγωνιστική της Premier League. Τηλεοπτικά από Cosmote Sport 1.\nto10.gr - 02/05/2021 21:00\nLIVE: Τότεναμ – Σέφιλντ Γιουνάιτεντ\nΣτο στόχαστρο της ΑΕΚ ο Μπερκ (Vids)\nΟ Όλιβερ Μπερκ που αγωνίζεται στη Σέφιλντ Γιουνάιτεντ φέρεται να είναι ένας από τους μεταγραφικούς στόχους του καλοκαιριού στην ΑΕΚ.\nto10.gr - 31/03/2021 08:21\nΑΕΚ : Στο στόχαστρο ο Μπερκ (Vids)\nLIVE: Τσέλσι - Σέφιλντ Γιουνάιτεντ\nLIVE: Τσέλσι - Σέφιλντ Γιουνάιτεντ. Παρακολουθήστε live στις 15:30 την εξέλιξη της αναμέτρησης Τσέλσι - Σέφιλντ Γιουνάιτεντ για τα προημιτελικά του FA Cup. Τηλεοπτικά από Cosmote Sport 7.\nto10.gr - 21/03/2021 15:10\nLIVE : Τσέλσι – Σέφιλντ Γιουνάιτεντ\nΔικαστικά προβλήματα για παίκτη της Premier League μετά από ατύχημα που είχε\nΟ Λις Μουσέ της Σέφιλντ Γιουνάιτεντ θα κληθεί δικαστικώς να δώσει απαντήσεις, για το ατύχημα με την Lamborghini του.\nto10.gr - 14/03/2021 07:33\nΜουσέ : Δικαστικά προβλήματα για παίκτη της Premier League μετά το ατύχημα του\nΤριάρα και τετράδα για Γουέστ Χαμ (3-0)\nΗ Γουέστ Χαμ νίκησε εύκολα με 3-0 την ουραγό Σέφιλντ Γιουνάιτεντ και ανέβηκε στην τέταρτη θέση της βαθμολογίας.\nto10.gr - 15/02/2021 22:06\nΓουέστ Χαμ – Σέφιλντ Γιουνάιτεντ 3-0\nLIVE: Γουέστ Χαμ - Σέφιλντ Γιουνάιτεντ\nLIVE: Γουέστ Χαμ - Σέφιλντ Γιουνάιτεντ. Παρακολουθήστε live στις 20:00 την εξέλιξη της αναμέτρησης Γουέστ Χαμ - Σέφιλντ Γιουνάιτεντ για την 24η αγωνιστική της Premier League. Τηλεοπτικά από Cosmote Sport 7.\nPRESSΑΚΙΑΣ - 15/02/2021 19:50\nLIVE : Γουέστ Χαμ – Σέφιλντ Γιουνάιτεντ\nLIVE: Σέφιλντ Γιουνάιτεντ - Τσέλσι\nLIVE: Σέφιλντ Γιουνάιτεντ - Τσέλσι. Παρακολουθήστε live στις 21:15 την εξέλιξη της αναμέτρησης Σέφιλντ Γιουνάιτεντ - Τσέλσι για την 23η αγωνιστική της Premier League. Τηλεοπτικά από Cosmote Sport 1.\nto10.gr - 07/02/2021 21:00\nLIVE : Σέφιλντ Γιουνάιτεντ – Τσέλσι\nΤέλος ο Βέριπς για την ΑΕΚ\nΗ Σέφιλντ Γιουνάιτεντ ενημέρωσε την ΑΕΚ πως δέχεται δανεισμό του Ολλανδού τερματοφύλακα μόνο μέχρι το καλοκαίρι και χωρίς οψιόν με την Ένωση αποσύρει το ενδιαφέρον της.\nto10.gr - 30/01/2021 16:59\nLIVE: Μάντσεστερ Σίτι - Σέφιλντ Γιουνάιτεντ\nLIVE: Μάντσεστερ Σίτι - Σέφιλντ Γιουνάιτεντ. Παρακολουθήστε live στις 17:00 την εξέλιξη της αναμέτρησης Μάντσεστερ Σίτι - Σέφιλντ Γιουνάιτεντ για την 21η αγωνιστική της Premier League. Τηλεοπτικά από Cosmote Sport 4.\nto10.gr - 30/01/2021 16:48\nLIVE : Μάντσεστερ Σίτι – Σέφιλντ Γιουνάιτεντ\nΕπιτέλους νίκη για τη Σέφιλντ (1-0)\nΗ Σέφιλντ Γιουνάιτεντ επικράτησε με 1-0 της Νιούκαστλ και πανηγύρισε την πρώτη της νίκη στη φετινή Premier League ωστόσο παραμένει ουραγός στη βαθμολογία.\nto10.gr - 12/01/2021 22:08\nΣέφιλντ Γιουνάιτεντ – Νιούκαστλ 1-0\nLIVE: Σέφιλντ Γιουνάιτεντ - Έβερτον\nLIVE: Σέφιλντ Γιουνάιτεντ - Έβερτον. Παρακολουθήστε Live στις 22:00 την εξέλιξη της αναμέτρησης Σέφιλντ Γιουνάιτεντ - Έβερτον για τη 15η αγωνιστική της Premier League. Τηλεοπτικά από το Cosmote Sport 2HD.\nto10.gr - 26/12/2020 21:50\nLIVE : Σέφιλντ Γιουνάιτεντ – Έβερτον\nΈκτη νίκη με ανατροπή εκτός έδρας η Μάντσεστερ Γιουνάιτεντ (2-3, vid)\nΗ Μάντσεστερ Γιουνάιτεντ επικράτησε με 3-2 εκτός έδρας της Σέφιλντ Γιουνάιτεντ και «έπιασε» την Έβερτον στους 23 βαθμούς. 6η σερί εκτός έδρας ανατροπή για τους «κόκκινους διαβόλους», κολλημένη στην τελευταία θέση με έναν βαθμό η Σέφιλντ.\nto10.gr - 17/12/2020 23:54\nΣέφιλντ Γιουνάιτεντ – Μάντσεστερ Γιουνάιτεντ 2-3 (vid)\nLIVE: Σέφιλντ Γιουνάιτεντ - Μάντσεστερ Γιουνάιτεντ\nLIVE: Σέφιλντ Γιουνάιτεντ - Μάντσεστερ Γιουνάιτεντ. Παρακολουθήστε Live στις 22:00 την εξέλιξη της αναμέτρησης Σέφιλντ Γιουνάιτεντ - Μάντσεστερ Γιουνάιτεντ για τη 13η αγωνιστική της Premier League. Τηλεοπτικά από το Cosmote Sport 1HD.\nto10.gr - 17/12/2020 21:50\nLIVE : Σέφιλντ Γιουνάιτεντ – Μάντσεστερ Γιουνάιτεντ\nΑκάθεκτη η Σαουθάμπτον, στον πάτο η Σέφιλντ (3-0)\nΧωρίς να δυσκολευτεί ιδιαίτερα, η Σαουθάμπτον επικράτησε με 3-0 της Σέφιλντ και συνέχισε την ξέφρενη πορεία της, σκαρφαλώνοντας στην 3η θέση της Premier League και στο -1 από την κορυφή! Στον πάτο της βαθμολογίας με έναν βαθμό παρέμεινε η Σέφιλντ που βρίσκεται με την πλάτη στον τοίχο...\nΑνδρέας Σουλάι - 13/12/2020 16:20\nΣαουθάμπτον – Σέφιλντ Γιουνάιτεντ 3-0 : Ακάθεκτη η Σαουθάμπτον, στον πάτο η Σέφιλντ\nLIVE: Σαουθάμπτον - Σέφιλντ Γιουνάιτεντ\nLIVE: Σαουθάμπτον - Σέφιλντ Γιουνάιτεντ. Παρακολουθήστε Live στις 14:00 την εξέλιξη της αναμέτρησης Σαουθάμπτον - Σέφιλντ Γιουνάιτεντ για τη 12η αγωνιστική της Premier League. Τηλεοπτικά από το Cosmote Sport 1HD.\nto10.gr - 13/12/2020 13:50\nLIVE : Σαουθάμπτον – Σέφιλντ Γιουνάιτεντ\nLIVE: Σέφιλντ Γιουνάιτεντ - Λέστερ\nLIVE: Σέφιλντ Γιουνάιτεντ - Λέστερ. Παρακολουθήστε Live στις 16:15 την εξέλιξη της αναμέτρησης Σέφιλντ Γιουνάιτεντ - Λέστερ για την 11η αγωνιστική της Premier League. Τηλεοπτικά από το Cosmote Sport 1HD.\nto10.gr - 06/12/2020 16:05\nLIVE : Σέφιλντ Γιουνάιτεντ – Λέστερ


Reading: Εθνική Επιτροπή Εμβολιασμών: Εισήγηση για 4η δόση για τους άνω των 30\nUpdated 2022/06/23 at 3:14 ΜΜ\nEισήγηση να δοθεί δυνατότητα εμβολιασμού με 4η δόση του εμβολίου για τον κορονοϊό όποιος άνω των 30 ετών το επιθυμεί, έγινε στην Επιτροπή των ειδικών που συνεδριάζει σήμερα. Ο εμβολιασμός θα είναι προαιρετικός με την τέταρτη δόση για όσους είναι από 30 έως 59 ετών, ενώ παραμένει ισχυρή η σύσταση της Επιτροπής για εμβολιασμό των πολιτών που είναι άνω των 60 ετών.Υπενθυμίζεται πως η πλατφόρμα για τη χορήγησή της στους πολίτες ηλικίας άνω των 60 χρόνων έχει ανοίξει από τον περασμένο Απρίλιο κι αμέσως μετά τους ανοσοκατασταλμένους που κρίθηκε ότι πρέπει να θωρακιστούν κατά προτεραιότητα. Ωστόσο, η ροή των ατόμων ηλικίας άνω των 60 χρόνων προς τα εμβολιαστικά κέντρα ήταν και παραμένει χαμηλή. Έχει εμβολιαστεί μόλις το 15% των δικαιούχων, πληθυσμός περίπου 300.000 ατόμων.\nΕπέλαση της Omicron 4 και 5 στη χώρα\nΤην ίδια στιγμή, συνεχίζεται η επέλαση των υποπαραλλαγών BA.4και ΒΑ.5 της Omicron στη χώρα μας, με τις νησιωτικές περιοχές και το Λεκανοπέδιο να βρίσκονται στον κλοιό τους. Χθες ο Εθνικός Οργανισμός Δημόσιας Υγείας (ΕΟΔΥ) ανακοίνωσε 10.528 νέα κρούσματα, αριθμό που κατά τους ειδικούς δεν ανταποκρίνεται στον πραγματικό αριθμό των κρουσμάτων στην κοινότητα καθώς δεν γίνεται επιδημιολογική επιτήρηση και έλεγχος όπως το προηγούμενο διάστημα.\nLamianow.gr 23 Ιουνίου 2022, 16:27\nPrevious Article Αναλύει η Νάντια Β. Γώγουλου / Η αλήθεια των διεθνών συνθηκών….και η αλήθεια της πολιτικής\nNext Article Ρομά βολτάρουν χαλαρά με «τρεις ορόφους» παλιοσίδερα στην τοποθεσία Λαμία! (φώτο-βίντεο)\nFeatured ΤΟΠΙΚΕΣ ΕΙΔΗΣΕΙΣ ΦΩΚΙΔΑ